open-index/open-wikipedia-markdown huggingface dataset:
ആറ്റിങ്ങൽ ലോകസഭാമണ്ഡലം

തിരുവനന്തപുരം ജില്ലയിലെ വർക്കല, ആറ്റിങ്ങൽ, ചിറയൻകീഴ്, നെടുമങ്ങാട്, വാമനപുരം, അരുവിക്കര, കാട്ടാക്കട എന്നീ നിയമസഭാ മണ്ഡലങ്ങൾ ഉൾക്കൊള്ളുന്നതാണ്‌ **ആറ്റിങ്ങൽ ലോകസഭാ നിയോജകമണ്ഡലം**.

2008-ലെ മണ്ഡലം പുനഃക്രമീകരണത്തിൽ രൂപികൃതമായ മണ്ഡലമാണിത്.
## Assembly segments

Attingal Lok Sabha constituency is composed of the following assembly segments:

## ലോകസഭാംഗങ്ങൾ

**ചിറയിൻ കീഴ്**

**ആറ്റിങ്ങൽ**

## Election results

## തിരഞ്ഞെടുപ്പുകൾ

## ഇതും കാണുക
* കേരളത്തിലെ ലോകസഭാമണ്ഡലങ്ങൾ

## അവലംബം


വർഗ്ഗം:കേരളത്തിലെ ലോകസഭാമണ്ഡലങ്ങൾ
മൗലവി മുഹമ്മദ് നബി മുഹമ്മദി

right|thumb|250px|മൗലവി മുഹമ്മദ് നബി മുഹമ്മദി<br />1990-കളിലെ ചിത്രം
അഫ്ഗാനിസ്താനിലെ ഒരു പരമ്പരാഗത ഇസ്ലാമിക പ്രതിരോധകക്ഷിയായ ഹർക്കത്ത് ഇ ഇങ്കിലാബ്-ഇ ഇസ്ലാമി-യി അഫ്ഗാനിസ്താന്റെ (ഇസ്ലാമിക് റെവല്യൂഷണറി മൂവ്മെന്റ് ഓഫ് അഫ്ഗാനിസ്താൻ) നേതാവാണ് **മൗലവി മുഹമ്മദ് നബി മുഹമ്മദി** (Maulvi Muhammad Nabi Muhammadi). കമ്മ്യൂണിസ്റ്റുകൾക്ക് ശേഷം അഫ്ഗാനിസ്താനിൽ അധികാരത്തിലെത്തിയ മുജാഹിദീനുകളുടെ ഇടക്കാല സർക്കാരിൽ 1992 മുതൽ 1996 വരെ ഇദ്ദേഹം വൈസ് പ്രസിഡണ്ടായിരുന്നു.

1980-കളുടെ ആരംഭത്തിൽ സോവിയറ്റ് സൈന്യവുമായുള്ള യുദ്ധത്തിന്റെ തുടക്കം മൗലവി മുഹമ്മദ് നബി മുഹമ്മദിയുടെ കക്ഷിയായിരുന്നു പ്രതിരോധകക്ഷികളുടെ കൂട്ടത്തിൽ ഏറ്റവും പ്രധാനപ്പെട്ടത്. പഷ്തൂൺ വംശജരായ മതനേതാക്കളുടേയും മദ്രസ വിദ്യാർത്ഥികളുടേയ്യും പിന്തുണ ഈ കക്ഷിക്കുണ്ടായിരുന്നു. പാകിസ്താൻ അതിർത്തിയിലെ പഷ്തൂൺ വംശജരുടെ പിന്തുണയും ഇതിനു ലഭിച്ചിരുന്നു.

## ജീവിതരേഖ
right|thumb|250px|മൗലവി മുഹമ്മദ് നബി മുഹമ്മദി<br />1980-കളിലെ ചിത്രം
1921-ൽ കാബൂളിന് തെക്കുള്ള ലോഗറിലാണ് നബി മുഹമ്മദി ജനിച്ചത്. വിവിധ മതപഠനശാലകളിൽ വിദ്യാഭ്യാസം പൂർത്തിയാക്കിയ ഇദ്ദേഹം 1965-ൽ പാർലമെന്റിലേക്ക് തിരഞ്ഞെടുക്കപ്പെട്ടു. രാജ്യത്തെ കമ്മ്യൂണിസ്റ്റ് സ്വാധീനത്തിന് എന്നും എതിരായി ഇദ്ദേഹംനിലകൊണ്ടു. 1978-ൽ സോർ വിപ്ലവത്തിലൂടെ നൂർ മുഹമ്മദ് താരക്കിയുടെ നേതൃത്വത്തിൽ കമ്മ്യൂണിസ്റ്റുകൾ ഭരണത്തിലെത്തിയതോടെ നബി മുഹമ്മദി, പാകിസ്താനിലേക്ക് കടന്നു.

ഇദ്ദേഹത്തിന്റെ കീഴിൽ രൂപമെടുത്ത ഹർക്കത്-ഇ ഇങ്ക്വിലാബ്-ഇ ഇസ്ലാമി-യി അഫ്ഗാനിസ്താൻ എന്ന പ്രതിരോധകക്ഷി, അയഞ്ഞ രൂപഘടനയുള്ളതും കൂടുതലും യാഥാസ്ഥിതിക ഇസ്ലാമികവാദികൾ അടങ്ങിയതുമായിരുന്നു. സോവിയറ്റ് സൈന്യവുമായുള്ള യുദ്ധത്തിന്റെ തുടക്കം നബി മുഹമ്മദിയുടെ കക്ഷി വളരെ പ്രാധാന്യമുള്ള ഒന്നായിരുന്നു. താലിബാന്റെ നേതാവായ മുല്ല മുഹമ്മദ് ഒമർ ഈ കക്ഷിയിൽ പ്രവർത്തിച്ചിരുന്നു. എന്നാൽ കുറച്ചുവർഷങ്ങൾക്കകം മുഹമ്മദിയുടെ കക്ഷിയുടെ പ്രാധാന്യം കുറഞ്ഞു. 1980-കളോടെ സോവിയറ്റ് മാർക്സിസ്റ്റ് ഭരനത്തിനെതിരെയുള്ള പോരാട്ടത്തിൽ മുഖ്യ പങ്കുവഹിച്ചത്, ഗുൾബുദ്ദീൻ ഹെക്മത്യാറിന്റേയും ബുർഹനുദ്ദീൻ റബ്ബാനിയുടേയും നേതൃത്വത്തിലുള്ള കക്ഷികളായിരുന്നു.

2002 ഏപ്രിൽ 22-ന് പാകിസ്റ്റാനിൽ വച്ച് ക്ഷയരോഗം മൂലം മൗലവി മുഹമ്മദ് നബി മുഹമ്മദി മരണമടഞ്ഞു.

## അവലംബം

വർഗ്ഗം:അഫ്ഗാനിസ്താനിലെ പ്രതിരോധകക്ഷിനേതാക്കൾ
വർഗ്ഗം:1937-ൽ ജനിച്ചവർ
സന്മനസ്സുള്ളവർക്ക്‌ സമാധാനം

സത്യൻ അന്തിക്കാടിന്റെ സംവിധാനത്തിൽ മോഹൻലാൽ, ശ്രീനിവാസൻ, കാർത്തിക എന്നിവർ പ്രധാനവേഷങ്ങളിൽ അഭിനയിച്ച് 1986-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***സന്മനസ്സുള്ളവർക്ക് സമാധാനം***. കോക്കേഴ്സ് ഫിലിംസിന്റെ  ബാനറിൽ സിയാദ് കോക്കർ നിർമ്മിച്ച ഈ ചിത്രം സെൻ‌ട്രൽ പിൿചേഴ്സ് ആണ് വിതരണം ചെയ്തത്. ഈ ചിത്രത്തിന്റെ കഥ സത്യൻ അന്തിക്കാടിന്റേതാണ്‌. തിരക്കഥ, സംഭാഷണം എന്നിവ നിർവ്വഹിച്ചത് ശ്രീനിവാസൻ ആണ്.

## അഭിനേതാക്കൾ
* മോഹൻലാൽ – ഗോപാലകൃഷ്ണപണിക്കർ
* തിലകൻ – ദാമോദരൻ
* ശ്രീനിവാസൻ – സബ് ഇൻസ്പെക്ടർ രാജേന്ദ്രൻ
* ഇന്നസെന്റ് – കുഞ്ഞിക്കണ്ണൻ നായർ
* ശങ്കരാടി – അഡ്വകേറ്റ് പി. ശങ്കരൻ നായർ
* മാമുക്കോയ – ഉമ്മർ
* യദുകൃഷ്ണൻ – മോനുക്കുട്ടൻ
* എം.ജി. സോമൻ – രാജേന്ദ്രന്റെ അമ്മാവൻ
* കാർത്തിക – മീര
* കെ.പി.എ.സി. ലളിത – കാർത്ത്യായനി
* സുകുമാരി – ഗോപാലകൃഷ്ണപണിക്കരുടെ അമ്മ
* തൊടുപുഴ വാസന്തി – ആയിഷ

## സംഗീതം
മുല്ലനേഴി എഴുതിയ ഗാനങ്ങൾക്ക്  സംഗീതം പകർന്നത് ജെറി അമൽദേവ് ആണ്. പശ്ചാത്തലസംഗീതം ഒരുക്കിയത് ശ്യാം. 
; ഗാനങ്ങൾ
# പവിഴമല്ലി പൂത്തുലഞ്ഞ നീലവാനം – കെ.ജെ. യേശുദാസ്
# കണ്ണിനു പൊൻ‌കണി കാതിന് തേൻ‌കണി – കെ.ജെ. യേശുദാസ്

## അണിയറ പ്രവർത്തകർ
* ഛായാഗ്രഹണം: വിപിൻ മോഹൻ
* ചിത്രസം‌യോജനം: കെ. രാജഗോപാൽ
* കല: കെ. കൃഷ്ണൻ കുട്ടി
* ചമയം: പാണ്ഡ്യൻ
* വസ്ത്രാലങ്കാരം: മണി
* സംഘട്ടനം: ഗോപാലൻ ഗുരുക്കൾ
* പരസ്യകല: കിത്തോ
* ലാബ്: വിജയ കളർ ലാബ്
* നിശ്ചല ഛായാഗ്രഹണം: എം.കെ. മോഹനൻ
* വാർത്താപ്രചരണം: ലിങ്കൻ
* നിർമ്മാണ നിയന്ത്രണം: കെ.ആർ. ഷണ്മുഖം
* അസോസിയേറ്റ് ഡയറക്ടർ: രാജൻ ബാലകൃഷ്ണൻ
* വാതിൽ‌പുറചിത്രീകരണം: സൂര്യ
* അസിസ്റ്റന്റ് ഡയറക്ടർ: ശശി ശങ്കർ, ഷിബു

## പുറത്തേക്കുള്ള കണ്ണികൾ

* 
* 

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:മോഹൻലാൽ-കാർത്തിക ജോഡി
വർഗ്ഗം:ശ്രീനിവാസൻ തിരക്കഥയെഴുതിയ ചലച്ചിത്രങ്ങൾ
വർഗ്ഗം:കെ രാജഗോപാൽ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:മുല്ലനേഴിയുടെ ഗാനങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
ശ്രീലങ്ക ദേശീയ ക്രിക്കറ്റ് ടീം

**ശ്രീലങ്കൻ ക്രിക്കറ്റ് ടീം** ശ്രീലങ്കയെ പ്രതിനിധീകരിക്കുന്ന രാജ്യാന്തര ക്രിക്കറ്റ് ടീമാണ്.1981-ൽ എട്ടാമതായാണ്‌ ശ്രീലങ്കയ്ക്ക് ടെസ്റ്റ് പദവി കിട്ടുന്നത്.1996 ലെ ക്രിക്കറ്റ് ലോകകപ്പ് ജേതാക്കളാണ്‌ ലങ്ക.
## ശ്രീലങ്കൻ ക്രിക്കറ്റ് ടീമിനെതിരെ ലാഹോറിലുണ്ടായ ആക്രമണം
**പ്രധാന ലേഖനം:** *[[ശ്രീലങ്കൻ ക്രിക്കറ്റ് ടീമിനെതിരെ ലാഹോറിലുണ്ടായ ആക്രമണം]]*
2009 മാർച്ച് 3-ന്‌ പാകിസ്താനിലെ ഗദ്ദാഫി സ്റ്റേഡിയത്തിനടുത്ത് ശ്രീലങ്കൻ ക്രിക്കറ്റ് ടീം സഞ്ചരിക്കുകയായിരുന്ന ബസ്സിനു നേരെ പന്ത്രണ്ടോളം വരുന്ന ആയുധധാരികൾ നിറയൊഴിച്ചു. ഗദ്ദാഫി സ്റ്റേഡിയത്തിൽ നടക്കുന്ന രണ്ടാം ടെസ്റ്റിന്റെ മൂന്നാം ദിവസത്തെ കളിക്കു വേണ്ടി കളിക്കാർ സഞ്ചരിക്കുകയായിരുന്ന ബസ്സിനു നേരെയായിരുന്നു ആക്രമണം. ഇതിൽ ആറ് ശ്രീലങ്കൻ കളിക്കാർക്ക് പരുക്കേൽക്കുകയും 5 പോലീസുകാർ മരിക്കുകയും ചെയ്തു.

## അവലംബം

വർഗ്ഗം:ദേശീയ ക്രിക്കറ്റ് ടീമുകൾ
പള്ളിക്കത്തോട് ഗ്രാമപഞ്ചായത്ത്

കോട്ടയം ജില്ലയിലെ കോട്ടയം താലൂക്കിൽ പാമ്പാടി ബ്ളോക്കിൽ ആനിക്കാട്, ചെങ്ങളം ഈസ്റ്റ്, എലിക്കുളം വില്ലേജ് ഉൾപ്പെടുന്ന ഗ്രാമപഞ്ചായത്താണ് പള്ളിക്കത്തോട് ഗ്രാമപഞ്ചായത്ത്..നെടുമ്പാശ്ശേരി വിമാനത്താവളമാണ് പഞ്ചായത്തിനോട് ഏറ്റവും അടുത്ത് സ്ഥിതി ചെയ്യുന്ന വിമാനത്താവളം. കോട്ടയം റെയിൽവേ സ്റ്റേഷനാണ് പഞ്ചായത്തിന്റെ ഏറ്റവും അടുത്ത റെയിൽവേ സ്റ്റേഷൻ. കൊച്ചി തുറമുഖമാണ് പഞ്ചായത്തിനോട് ഏറ്റവും അടുത്ത് സ്ഥിതി ചെയ്യുന്ന തുറമുഖം. ഇവിടുത്തെ അരുവിക്കുഴി വെള്ളച്ചാട്ടം വിനോദസഞ്ചാരികളെ ആകർഷിക്കുന്ന ഒരു പ്രധാന കേന്ദ്രമാണ്.
## അതിരുകൾ
വടക്ക് -  അകലക്കുന്നം ഗ്രാമപഞ്ചായത്ത്
പടിഞ്ഞാറ് - കൂരോപ്പട ഗ്രാമപഞ്ചായത്ത് 
തെക്ക് - വാഴൂർ ഗ്രാമപഞ്ചായത്ത്
കിഴക്ക് - എലിക്കുളം ഗ്രാമപഞ്ചായത്ത്
## വാർഡുകൾ
പള്ളിക്കത്തോട് പഞ്ചായത്തിൽ ആകെ **13** വാർഡുകളാണുള്ളത്. വാർഡുകളുടെ വിവരണം ചുവടെ കൊടുക്കുന്നു.

## അവലംബം

വർഗ്ഗം:കോട്ടയം ജില്ലയിലെ ഗ്രാമപഞ്ചായത്തുകൾ
ബുർഹാനുദ്ദീൻ റബ്ബാനി

അഫ്ഗാനിസ്താന്റെ ഒരു മുൻ പ്രസിഡണ്ടും, രാജ്യത്തെ ഒരു പ്രമുഖ ഇസ്ലാമികസംഘടനയായ ജാമിയത്ത്-ഇ ഇസ്ലാമിയുടെ നേതാവുമായിരുന്നു **ബുർഹാനുദ്ദീൻ റബ്ബാനി** () (ജനനം:1940 - മരണം: 2011, സെപ്റ്റംബർ 20). 1980-കളിൽ സോവിയറ്റ് യൂനിയന്റെ സൈനികസാന്നിധ്യത്തിനെതിരെ പോരാടിയ അഫ്ഗാനിസ്താനിലെ പ്രമുഖ മൗലിക-ഇസ്ലാമികവാദത്തിലധിഷ്ടിതമായ പ്രതിരോധകക്ഷിയായിരുന്നു ബുർഹാനുദ്ദീൻ നേതൃത്വം നൽകിയ ജാമിയത്ത്-ഇ ഇസ്ലാമി. സോവിയറ്റ് സേനാപിന്മാറ്റത്തിനു ശേഷം 1992 മുതൽ 1996-ൽ കാബൂളിൽ താലിബാൻ ആധിപത്യം സ്ഥാപിക്കുന്നതുവരെ റബ്ബാനി രാജ്യത്തിന്റെ പ്രസിഡണ്ടായിരുന്നു. താലിബാൻ ഭരണകാലത്ത് അവർക്കെതിരെ പോരാടിയ വടക്കൻ സഖ്യം എന്നറിയപ്പെടുന്ന യുണൈറ്റഡ് ഇസ്ലാമിക് ഫ്രണ്ട് ഫോർ ദ് സാൽ‌വേഷൻ ഓഫ് അഫ്ഗാനിസ്താൻ (UIFSA) എന്ന സൈനികസഖ്യത്തിന്റെ രാഷ്ട്രീയനേതാവുമായിരുന്നു റബ്ബാനി. 

അഫ്ഗാനിസ്താനിൽ ഹമീദ് കർസായ് സർക്കാരിന്റെ ഏറ്റവും വലിയ രാഷ്ട്രീയ എതിർകക്ഷിയായ യുണൈറ്റഡ് നാഷണൽ ഫ്രണ്ടിന്റെ തലവനും രാജ്യത്തെ ഉന്നതസമാധാനസമിതിയുടെ തലവനുമായിരുന്നു അദ്ദേഹം.

## ജീവിതരേഖ
ഒരു താജിക് വംശജനായിരുന്ന റബ്ബാനി, 1940-ൽ ഫൈസാബാദിലാണ് ജനിച്ചത്. മൗദൂദിയുടേയ്യും ഈജിപ്തിലെ മുസ്ലിം ബ്രദർഹുഡിന്റേയും ആശയങ്ങളിൽ ആകൃഷ്ടനായിരുന്ന റബ്ബാനി, തുടക്കത്തിൽ ഒരു മൗലിക ഇസ്ലാമികവാദിയായിരുന്നെങ്കിലും പിൽക്കാലത്ത് കൂടുതൽ മിതവാദസ്വഭാവത്തിലേക്ക് മാറി.

രാജ്യത്തിന്റെ വടക്കും പടീഞ്ഞാറും ഭാഗങ്ങളിലുള്ള ഒരു കൂട്ടം സൂഫികളും മതനേതാക്കളുമായിരുന്നു റബ്ബാനിയുടെ പ്രധാന ശക്തികേന്ദ്രം. തന്റെ താജിക് പാരമ്പര്യം, വടക്കുകിഴക്കൻ ഭാഗങ്ങളിൽ നിന്ന് അണികളെ സംഘടിപ്പിക്കുന്നതിൽ റബ്ബാനിയെ സഹായിച്ചു. സോവിയറ്റ് സേനക്കെതിരെയുള്ള യുദ്ധത്തിൽ രണ്ട് പ്രാദേശികസൈന്യാധിപർ, റബ്ബാനിയെ ശക്തമായി പിന്തുണച്ചിരുന്നു. പഞ്ച്ശീർ താഴ്വരയിൽ നിന്നുള്ള അഹ്മദ് ഷാ മസൂദും, ഹെറാത്ത് കേന്ദ്രമാക്കി പടിഞ്ഞാറൻ അഫ്ഗാനിസ്താനിൽ പോരാടിയിരുന്ന മുഹമ്മദ് ഇസ്മഈലുമായിരുന്നു ഇവർ.
### അഫ്ഗാനിസ്താന്റെ പ്രസിഡണ്ട് സ്ഥാനത്ത്
കമ്മ്യൂണിസ്റ്റ് സർക്കാരിന്റെ പതനത്തിനു ശേഷം പെഷവാർ ധാരണയനുസരിച്ച് 1992-ൽ നിലവിൽ വന്ന മുജാഹിദീനുകളുടെ സർക്കാരിൽ രണ്ടാം ഇടക്കാല പ്രസിഡണ്ടായി നാലുമാസക്കാലത്തേക്ക് 1992 ജൂൺ 28-ന് റബ്ബാനി സ്ഥാനമേറ്റു. എന്നാൽ വിവിധ പ്രതിരോധകക്ഷിനേതാക്കളുടെ പരസ്പരപോരാട്ടങ്ങൾ‌നിമിത്തം റബ്ബാനിയുടെ ഭരണം സുഗമമായിരുന്നില്ല. റബ്ബാനിയുടെ കക്ഷിയിലെ തന്നെ സൈനികനേതാവായിരുന്ന ഇസ്മാഈൽ ഖാൻ പടിഞ്ഞാറൻ അഫ്ഗാനിസ്താനിലും, മസാർ-ഇ ശരീഫ് കേന്ദ്രമാക്കി ജനറൽ അബ്ദുൾ റഷീദ് ദോസ്തവും ഏതാണ്ട് സ്വതന്ത്രഭരണം ഇക്കാലത്ത് നടത്തി.

പെഷവാർ ധാരണയനുസരിച്ച് 1992 ഒക്ടോബർ വരെയായിരുന്നു റബ്ബാനിയുടെ ഭരണകാലാവധി. ഈ സമയത്ത് റബ്ബാനി ഭരണം കൈവിടാതിരുന്നതും, സ്ഥിതിഗതികൾ കൂടുതൽ വഷളാക്കി.
### അധികാരം നഷ്ടപ്പെടുന്നു
1994-മുതലുള്ള കാലത്ത്, താലിബാൻ, അഫ്ഗാനിസ്താന്റെ പലഭാഗങ്ങളും റബ്ബാനിയുടെ ഗവർണർമാരിൽ നിന്നും പിടിച്ചെടുത്തു. ഇടക്ക് ചെറിയ വിജയങ്ങൾ‌ താലിബാനെതിരെ നേടാൻ റബ്ബാനിയുടെ സൈന്യാധിപനായ അഹ്മദ് ഷാ മസൂദിന് കഴിഞ്ഞെങ്കിലും 1996-ൽ താലിബാൻ കാബൂളും പിടിച്ചെടുത്തതോടെ റബ്ബാനിയുടെ പ്രസിഡണ്ട് സ്ഥാനവും, മുജാഹിദീൻ സർക്കാരിന്റെ ഭരണവും അവസാനിച്ചു.

### മരണം
2011 സെപ്റ്റംബർ 20-ന് കാബൂളിലെ സ്വഭവനത്തിൽ വച്ച് ബോംബ് സ്ഫോടനമുണ്ടായി ബുർഹാനുദ്ദീൻ റബ്ബാനി മരണമടഞ്ഞു. രണ്ട് താലിബാൻകാരുമായി ചർച്ച നടത്തിക്കൊണ്ടിരിക്കുമ്പോഴാണ് സ്‌ഫോടനമുണ്ടായത്.

## അവലംബം

വർഗ്ഗം:1940-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:സെപ്റ്റംബർ 20-ന് മരിച്ചവർ

വർഗ്ഗം:അഫ്ഗാനിസ്താന്റെ പ്രസിഡണ്ടുമാർ
വർഗ്ഗം:അഫ്ഗാനിസ്താനിലെ പ്രതിരോധകക്ഷിനേതാക്കൾ
മകരച്ചൊവ്വ

കേരളത്തിലെ ഭഗവതി ക്ഷേത്രങ്ങളിൽ വ്യാപകമായി ആഘോഷിച്ചുവരുന്ന ഒരു അനുഷ്ഠാനവിശേഷമാണ് "മകരച്ചൊവ്വ".

മകരമാസത്തിലെ മുപ്പട്ടുചൊവ്വാഴ്ച്ച (മാസത്തിൽ ആദ്യം വരുന്ന ചൊവ്വാഴ്ച്ച)യാണ് മകരച്ചൊവ്വയായി ആഘോഷിക്കുന്നത്. പ്രത്യേകിച്ചും ഭദ്രകാളീ ക്ഷേത്രങ്ങളിൽ ഈ ദിവസം വിശേഷാൽ പൂജകൾ, തായമ്പക മുതലായ വാദ്യകലാപ്രകടനങ്ങൾ, പ്രത്യേക ദീപാലങ്കാരങ്ങൾ, പുഷ്പാലങ്കാരങ്ങൾ, പൂമൂടൽ, പൊങ്കാല, ഉത്സവം  എന്നിവ പതിവാണ്. അന്നേ ദിവസം കൊടുങ്ങല്ലൂർ ശ്രീകുരുംബ ഭഗവതീ ക്ഷേത്രത്തിലെ ദേവീദർശനം വിശേഷമാണെന്നു പറയപ്പെടുന്നു.

‌മകര ചൊവ്വയുടെ ഐതീഹ്യം

ചൊവ്വയുടെ ഉച്ചക്ഷേത്രമാണ് മകരം. 
അതായത് ചൊവ്വ ബലവാനാകുന്ന രാശി.
അതുകൊണ്ട് മകരമാസത്തിലെ ആദ്യത്തെ ചൊവ്വ അഥവാ മുപ്പട്ടു ചൊവ്വ കേരളീയർ വിശേഷമായി ആചരിക്കുന്നു. യുഗ്മ രാശിയായ മകരം ഭദ്രകാളീ പ്രീതിക്കാണ് പ്രാധാന്യം. ഭദ്രകാളീ ക്ഷേത്രങ്ങളിൽ ഭഗവതിയുടെ കളം വരച്ച് പൂജ നടത്തുകയും, നവകം മുതലായവ ഭഗവതിയ്ക്ക് ആടി ആരാധനകൾ നടത്തുകയും ചെയ്യുന്നു.

ജഗദീശ്വരിയായ ആദിപരാശക്തി ആണ് ഭദ്രകാളി. കേരളത്തിൽ ശിവപുത്രിയും ദാരികനാശിനിയുമായ ഭദ്രകാളിയേയും മറ്റു ചിലയിടത്ത് പാർവ്വതി അഥവാ ദുർഗ്ഗയെത്തന്നെ ഭദ്രകാളിയായും ആരാധിക്കുന്നു. പ്രാചീനകാലം മുതൽതന്നെ കേരളത്തിലാകമാനം ധർമ്മ ദൈവമായും കുലദൈവമായും രോഗദാരിദ്ര നാശത്തിനും കുടുംബത്തിന്റെ അഭിവൃദ്ധിക്കും ദേശ സംരക്ഷണത്തിനുമായി ആരാധിക്കപ്പെടുന്ന മാതൃദൈവ സങ്കല്പമാണ് ഭദ്രാ ഭഗവതി. ആ ഭഗവതിക്ക് പ്രധാനപ്പെട്ട ഒരു ദിവസമാണ് മകര ചൊവ്വ.

## കേരളത്തിലെ മകരച്ചൊവ്വ ആഘോഷിക്കുന്ന ഭഗവതിക്ഷേത്രങ്ങൾ:

**തൃശ്ശൂർ ജില്ല**

*ചെമ്പൂത്ര കൊടുങ്ങല്ലൂർക്കാവ് ക്ഷേത്രം 
* ചാവക്കാട് പാലയൂർ ചെഞ്ചേരി 
*തൃശ്ശൂർ താണിക്കുടം
* പെരിങ്ങണ്ടൂർ ചെനങ്ങാംപറമ്പ് കാവ് 
*കൈപ്പറമ്പ് പുത്തൂര് തിരുവാണിക്കാവ്
* വെളപ്പായ കോഴിക്കുന്ന് കോക്കുളങ്ങര ഭഗവതിക്ഷേത്രം.

**പാലക്കാട് ജില്ല**

*ചെർപ്പുളശ്ശേരി പുത്തനാൽക്കൽ
*വടക്കുഞ്ചേരി കൊടിക്കാട്ടു ഭഗവതി ക്ഷേത്രം
*കളരിക്കൽ ഭഗവതി ക്ഷേത്രം വിളയൂർ
പട്ടാമ്പി 

**മലപ്പുറം**

*പൊന്നാനി : ആറ്റുപുറം ഭഗവതി ക്ഷേത്രം, കടവനാട് 
*എടപ്പാള്: അവിണ്ടിത്തറ ചേന്ദംകുളത്ത്
*തവനൂർ: പാപ്പിനിക്കാവ് ഭഗവതി ക്ഷേത്രം  ഗംഭീര ഉത്സവം
*മംഗലം : ചേന്നര ശ്രീ പേരാൽ ഭഗവതി ക്ഷേത്രം
*ചങ്ങരംകുളം: പന്താവൂര് പാക്കത്തുവളപ്പ്
*നന്നംമുക്ക് മണലിയാര്കാവ്
*വാണിയമ്പലം മുടപ്പിലാശ്ശേരി
*തൃത്താല കൂടല്ലൂർ
*തോട്ടകം
*വൈരങ്കോട് ഭഗവതി ക്ഷേത്രം 

**എറണാകുളം ജില്ല**

* ആലുവ ദേശം പള്ളിപ്പാട്ടുകാവ് ഭദ്രകാളീ ക്ഷേത്രം (വിശേഷാൽ പൂജകൾ, പ്രസാദ ഊട്ട് പ്രധാനം) 
* എളവൂർ പുത്തൻകാവ് 
* കുറ്റിയാൽ എരയാൽ
* തുരുത്തിശ്ശേരി കുമരംചിറങ്ങര
*പൊയ്ക്കാട്ടുശ്ശേരി കുറുമ്പക്കാവ്
*കാലടി പുത്തൻകാവ് 
*അന്നനാട് പള്ളിയിൽ
*പൈങ്കുളം ഉന്നത്തൂർ
ഐരാപുരം

എറണാകുളം ജില്ലയിലെ കുന്നത്തുനാട് താലൂക്കിലെ മഴുവന്നൂർ ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണു ***ഐരാപുരം***. ഏഷ്യയിലെ ഏറ്റവും വലുതും ഇന്ത്യയിലെ ആദ്യത്തേതുമായ റബ്ബർ പാർക്ക് സ്ഥാപിതമായിരിക്കുന്നത് ഇവിടെയാണു്. ധാരാളം വിദ്യാഭ്യാസ സ്ഥാപനങ്ങളും ഇവിടെയുണ്ട്. ഐരാപുരത്തെ പ്ലൈവുഡ് കമ്പനിയും പ്രസിദ്ധമാണു.

### ആരാധനാലയങ്ങൾ

* ഐരാപുരം ഭഗവതി ക്ഷേത്രം
* കൂഴൂർ കാവ്
* കുന്നക്കുരുടി പള്ളി

### വിദ്യാഭ്യാസ സ്ഥാപനങ്ങൾ

* ശ്രീ ശങ്കര വിദ്യാപീഠം കോളേജ്
* C.E.T.College of Management Science and Technology
* C.E.T International Public School
* Saraswathy Vidya Nikethan
* Beth-sida Junior school
* Christ Knowledge City
* and 3 Govt schools
.tv

ടുവാലു എന്ന രാജ്യത്തിന്റെ ദേശാടിസ്ഥാനത്തിലുള്ള ഇന്റർനെറ്റ് ഉന്നത-തല ഡൊമൈൻ (ccTLD) നാമമാണ്‌ **.tv**. ഏതൊരാൾക്കും നിശ്ചിത പ്രതിഫലം നൽകി .tv എന്ന ഡൊമൈൻ നാമം (.com.tv, .net.tv, .org.tv തുടങ്ങിയ കരുതിവെക്കപ്പെട്ട ഡൊമൈൻ നാമങ്ങൾ ഒഴികെ) രജിസ്റ്റർ ചെയ്യാവുന്നതാണ്. റ്റെലിവിഷൻ എന്നതിന്റെ ചുരുക്കരൂപമായതിനാൽ ഈ ഡൊമൈൻ നാമം മിക്ക tv ചാനലുകലും ഉപയോഗിച്ചു വരുന്നു. നിലവിൽ ഈ ഡൊമൈൻ വെരിസൈൻ ഉടമസ്ഥതയിലുള്ള ഡോട്ട് റ്റിവി (.tv) എന്ന കമ്പനിയാണ് വ്യാപരിപ്പിക്കുന്നത്. ഈ കമ്പനിയുടെ 20% ശതമാനം ടുവാലു സർക്കാറിന്റെ ഉടമസ്ഥതയിലാണ്. 

വർഗ്ഗം:കൺട്രി കോഡ് ടോപ് ലെവൽ ഡൊമെയ്ൻ
അനുഷ്ക ശർമ

**അനുഷ്ക ശർമ** (ജനനം:മേയ് 1, 1988) ഹിന്ദി ചലച്ചിത്രരംഗത്തെ അറിയപ്പെടുന്ന ഒരു അഭിനേത്രിയും മോഡലുമാണ്. 2008-ൽ പുറത്തിറങ്ങിയ *റബ് നെ ബനാ ദെ ജോഡി* എന്ന സിനിമയിലെ നായികാ കഥാപാത്രമായിട്ടാണ് അനുഷ്ക ചലച്ചിത്രരംഗത്തെത്തിയത്. മുംബൈയിലാണ് താമാസം.

## ജീവിത രേഖ

ബെംഗളൂരുവിൽ ആയിരുന്നു അനുഷ്ക ജനിച്ചത്. കേണൽ അജയ് കുമാർ ശർമ ആർമി ഓഫീസറാൺ. അനുഷ്ക ആർമി സ്കൂളിൽ ആണ് വിദ്യാഭ്യാസം നേടിയത്. ശേഷം മുംബൈയിലേക്ക് താമാസം മാറി മോഡലിങ്ങിൽ ശ്രദ്ധ കേന്ദ്രീകരിച്ചു.ഇന്ത്യൻ   ക്രിക്കറ്റ്   ടീം  ക്യാപ്റ്റൻ   വിരാട്   കോഹ്ലിയാണ്   ഭർത്താവ്.

## അഭിനയജീവിതം

  

## പുറത്തേക്കുള്ള കണ്ണികൾ

* 

വർഗ്ഗം:1988-ൽ ജനിച്ചവർ
വർഗ്ഗം:മേയ് 1-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
മാക്കാച്ചിക്കാട

പശ്ചിമഘട്ടത്തിന്റെ തെക്കുഭാഗത്തും, ശ്രീലങ്കയിലും കാണപ്പെടുന്ന രാത്രിഞ്ചരനായ ഒരു പറവയാണ് **മാക്കാച്ചിക്കാട**.  രാത്രി സഞ്ചാരിയായതിനാൽ ഇവയെ പകൽ കണ്ടെത്തുക വളരെ പ്രയാസമാണ്. തട്ടേക്കാട്,അരിപ്പ, റോസ് മല, പറമ്പികുളം, തേക്കടി എന്നിവടങ്ങളിൽ ഇവയെ ചുരുക്കമായി കാണാൻ കഴിയും. നന്നായി കാണാൻ കഴിയുന്നത് തട്ടേക്കാടാണ്. നിത്യഹരിതവനങ്ങളിലും ഇലപൊഴിയും ഈർപ്പ വനങ്ങളിലും മാക്കാച്ചികാട ജീവിക്കുന്നു. വലിയ സൗന്ദര്യമൊന്നുമില്ലാത്ത ഇവയെ ഇംഗ്ലീഷിൽ സിലോൺ ഫ്രോഗ് മൗത്ത് (Ceylon Frogmouth) എന്നു വിളിക്കുന്നു. മക്കാച്ചിക്കാടകളിൽ ആണിനു കാപ്പി കലർന്ന ചാര നിറമാണ്. പെണ്ണിനു ചെങ്കൽ നിറമാണ്. രണ്ടിന്റേയും ശരീരത്തിൽ അടയാളങ്ങളുണ്ടായിരിക്കും. എന്നാൽ പിടയ്ക്ക് പാടുകൾ കൂടുതലായിരിക്കും. മക്കാച്ചിക്കാടയുടെ വായ തവളയുടെ വായ് പോലെ അകലമുള്ളതാണ്. അതിനാൽ **തവളവായൻ** എന്ന പേരിലും ഇവ അറിയപ്പെടും. കാലുകൾ നന്നേ കുറുകയതാണ്. വാ തുറന്ന് പറന്നാണ് മാക്കാച്ചികാട ഇരയെ പിടിക്കുന്നത്. ചെറുപ്രാണികൾ, ഷഡ്പദങ്ങൾ എന്നിവയാണ് മുഖ്യ ആഹാരം. മരത്തിൽ തന്നെയാണ് ഇവ കൂടുകൂട്ടുന്നത്. ഉണങ്ങിയ മരച്ചില്ലകളിൽ കരിയിലയോടു ചേർന്നാവും മിക്കവാറും പകലുകളിൽ വിശ്രമിക്കുന്നത്. മക്കാച്ചിക്കാടകൾ എണ്ണത്തിൽ വളരെക്കുറവാണ്.

## ചിത്രശാല

ലഘുചിത്രം

## അവലംബം

## പുറത്തേക്കുള്ള കണ്ണികൾ

* Internet Bird Collection
* Photo 
* Calls on Xeno-Canto

വർഗ്ഗം:കേരളത്തിലെ പക്ഷികൾ
ഹരികൃഷ്ണൻസ്

ഫാസിലിന്റെ സംവിധാനത്തിൽ മോഹൻലാൽ, മമ്മൂട്ടി, ജൂഹി ചാവ്‌ല, കുഞ്ചാക്കോ ബോബൻ എന്നിവർ പ്രധാനവേഷങ്ങളിൽ അഭിനയിച്ച് 1998-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഹരികൃഷ്ണൻസ്***. ഇരട്ടക്ലൈമാസിന്റെ പേരിൽ ഈ ചിത്രം വിവാദമായിരുന്നു. പ്രണവം ആർട്സിന്റെ ബാനറിൽ സുചിത്ര മോഹൻലാൽ നിർമ്മിച്ച ഈ ചിത്രം പ്രണവം മൂവീസ് വിതരണം ചെയ്തിരിക്കുന്നു. കഥ, തിരക്കഥ എന്നിവയെല്ലാം നിർവ്വഹിച്ചത് ഫാസിൽ ആണ്. മധു മുട്ടം സംഭാഷണം രചിച്ചിരിക്കുന്നു.

ഈ ചിത്രം ബോക്സ് ഓഫീസിൽ വൻ വിജയമായിരുന്നു.

## അഭിനേതാക്കൾ
* മോഹൻലാൽ – അഡ്വ. ഹരികൃഷ്ണൻ (കൃഷ്ണൻ) 
*മമ്മൂട്ടി – അഡ്വ. ഹരികൃഷ്ണൻ (ഹരി)                                     
* ജൂഹി ചാവ്‌ല – മീര
* കുഞ്ചാക്കോ ബോബൻ – സുദർശൻ
* നെടുമുടി വേണു – തമ്പുരാൻ
* ഇന്നസെന്റ് – സുന്ദരൻ
* രാജീവ് മേനോൻ – ഗുപ്തൻ
* വി.കെ. ശ്രീരാമൻ – ഗബ്രിയേൾ
* കൊച്ചിൻ ഹനീഫ – കുഞ്ഞികുട്ടൻ
* വേണു നാഗവള്ളി – വിശ്വംഭരൻ
* സുധീഷ് 
* കൃഷ്ണ 
* യദുകൃഷ്ണൻ 
* ശങ്കരാടി 
* കെ.പി. ഉമ്മർ 
* ജോസ് പല്ലിശ്ശേരി 
* മണിയൻപിള്ള രാജു
* പൂജപ്പുര രവി – രാമഭദ്രൻ
* ബേബി ശ്യാമിലി – അമ്മാളു

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഇതിലെ ഗാനങ്ങൾക്ക്  സംഗീതം പകർന്നത് ഔസേപ്പച്ചൻ ആണ്. ഗാനങ്ങൾ ജോണി സാഗരിഗ വിപണനം ചെയ്തിരിക്കുന്നു. 
; ഗാനങ്ങൾ
# മിന്നൽ കൈവള ചാർത്തി – സുജാത മോഹൻ
# പൊന്നാമ്പൽ പുഴയിറമ്പിൽ നമ്മൾ – കെ.ജെ. യേശുദാസ്, കെ.എസ്. ചിത്ര
# സമയമിതപൂർവ്വ സായാഹ്നം – കെ.ജെ. യേശുദാസ്
# പൊന്നേ പൊന്നമ്പിളി നിന്നെ കാണാൻ – കെ.ജെ. യേശുദാസ്
# പൂജാബിംബം മിഴിതുറന്നു – കെ.ജെ. യേശുദാസ്, കെ.എസ്. ചിത്ര
# സമയമിതപൂർവ്വ സായാഹ്നം – എം.ജി. ശ്രീകുമാർ, കെ.എസ്. ചിത്ര
# പൊന്നാമ്പൽ പുഴയിറമ്പിൽ നമ്മൾ – കെ.എസ്. ചിത്ര
# മിന്നൽ കൈവള (വയലിൻ) – ഔസേപ്പച്ചൻ

## അണിയറ പ്രവർത്തകർ
* ഛായാഗ്രഹണം: ആനന്ദക്കുട്ടൻ
* ചിത്രസം‌യോജനം: ടി.ആർ. ശേഖർ, കെ.ആർ. ഗൗരീശങ്കർ
* കല: മണി സുചിത്ര
* ചമയം: പി.എൻ. മണി
* വസ്ത്രാലങ്കാരം: വേലായുധൻ കീഴില്ലം
* നൃത്തം: കല
* സംഘട്ടനം: ത്യാഗരാജൻ
* പരസ്യകല: സാബു കൊളോണിയ
* പ്രോസസിങ്ങ്: ജെമിനി കളർ ലാബ്
* നിശ്ചല ഛായാഗ്രഹണം: സൂര്യ ജോൺസ്
* എഫക്റ്റ്സ്: ദാമു, കുമാർ
* ശബ്ദലേഖനം: സുജാത
* വാർത്താപ്രചരണം: വാഴൂർ ജോസ്
* നിർമ്മാണ നിയന്ത്രണം: സാബു ഷാഹിർ
* നിർമ്മാണ നിർവ്വഹണം: എ. കബീർ
* യൂണിറ്റ്: വിശാഖ്
* ഛായാഗ്രഹണം – രണ്ടാം യൂണിറ്റ്: വേണു
* സം‌വിധാനം – രണ്ടാം യൂണിറ്റ്: സത്യൻ അന്തിക്കാട്, സിദ്ദിഖ്

## പുറത്തേക്കുള്ള കണ്ണികൾ

* 
* ''ഹരികൃഷ്ണൻസ്''  – മലയാളസംഗീതം.ഇൻഫോ

വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഫാസിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
കുട്ടിത്തേവാങ്ക്

വലിപ്പം കുറഞ്ഞ ഒരു വാനര ജീവിയാണ് **കുട്ടിത്തേവാങ്ക്** (ഇംഗ്ലിഷ് നാമം: **Slender Loris**, ശാസ്ത്രീയ നാമം: ***Loris lyddekerianus***). രാത്രി കാലത്ത് മാത്രം ഇവ ആഹാരം തേടുന്നു. പകൽ ഇരുണ്ട പ്രദേശത്ത് ഒളിച്ച് കഴിയും. മിക്കവാറും മരത്തിൽ തന്നെയാവും കഴിയുന്നത്. ഉരുണ്ട വലിയ കണ്ണും മെലിഞ്ഞ കൈകാലുകളും കുട്ടിത്തേവാങ്കിന്റെ സവിശേഷതകളാണ്. രോമങ്ങൾ നിറഞ്ഞ ശരീരം പട്ടു പോലെയും ഏറെക്കുറേ ഇരുണ്ടതുമാണ്. മുന്നിലേക്ക് തുറിച്ചു നോക്കുന്ന ഉരുണ്ട മിഴികളും, വെളുത്ത മുഖവും, മുന്നോട്ട് നീണ്ട മൂക്കും കുട്ടിത്തേവാങ്കിനെ വാനരജീവികളിൽ വ്യത്യസ്തനാക്കുന്നു. കണ്ണിനു ചുറ്റുമായി തവിട്ട് നിറമുള്ള വലയമുണ്ട്. ഇവയ്ക്ക് വാലില്ല എന്നതും ഒരു പ്രത്യേകതയാണ്. ശരാശരി രണ്ടടി നീളവും നാലു കിലോഗ്രാം തൂക്കവുമുണ്ടാകും. ഒറ്റയ്ക്കോ ഇരട്ടയായോ ഇവ സഞ്ചരിക്കുന്നു. കുട്ടിത്തേവാങ്കുകൾ മിശ്രഭുക്കുകളാണ്. ഇലകളും പഴങ്ങളും ഷഡ്പദങ്ങളെയും ചില ഉരഗങ്ങളേയും ഇവ ഭക്ഷിക്കും. ഇരയെ സാവധാനം സമീപിച്ച് രണ്ടു കൈകൾ കൊണ്ടും പൊടുന്നനെ പിടികൂടുന്നതാണ് ഇവയുടെ പതിവ്. മരത്തിലൂടെ യാത്ര ചെയ്യാനാണ് കുട്ടിത്തേവാങ്കിനു താത്പര്യം.

## പ്രജനനം
ഒരു പ്രസവത്തിൽ ഒരു കുട്ടിയാണ് ഉണ്ടാവുന്നത്.

## ചിത്രശാല

File:Slender loris by N A Nazeer.jpg|കുട്ടിത്തേവാങ്ക്
File:Slender Loris by Maneesh Mani.jpg|കുട്ടിത്തേവാങ്ക് അട്ടപ്പാടിയിൽ നിന്നും പകർത്തിയത്


## ഇതും കാണുക
* തേവാങ്ക്
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ സസ്തനികൾ
വർഗ്ഗം:ഇന്ത്യയിലെ കുരങ്ങുകൾ
മുക്തകം

നാലുവരി അല്ലെങ്കിൽ ഒരു ശ്ലോകം കൊണ്ട് സമഗ്രമായ ഒരാശയത്തെ ആവിഷ്കരിക്കാൻ കഴിയുന്ന, ചമത്കാരഭംഗിയും അർത്ഥസാന്ദ്രതയും ഭാവഗരിമയും ഉള്ള മനോഹരമായ ശ്ലോകങ്ങളെയാണ് **മുക്തകങ്ങൾ** എന്നു പറയുന്നത്. മുത്തുമണിപോലെ തിളക്കവും മൂല്യവുമുള്ളതാണ് ഈ ശ്ലോകങ്ങൾ. മുക്തം എന്നാൽ മറ്റൊന്നുമായി ചേർന്ന് നിൽക്കാത്തത് അഥവാ ഒറ്റപ്പെട്ടു (മുക്തമായി) നിൽക്കുന്നത് എന്നർത്ഥം. ഒറ്റശ്ലോകം എന്നും അറിപ്പെടാറുണ്ട്.

* ചെറിയ കവിതകൾ
* വളരെ വലിയ ആശയങ്ങൾ
* കാവ്യ മുത്തുകൾ
* ഒറ്റ ശ്ലോകങ്ങൾ

## ചില നിർവചനങ്ങൾ
*മുക്തകം ശ്ലോക ഏവൈകശ്ചമത്കാരക്ഷമഃ സതാം* എന്ന് കാവ്യാദർശത്തിൽ **ആചാര്യ ദണ്ഡി** മുക്തകത്തെ നിർ‌വചിക്കുന്നു. 
*മുക്തകം ശ്ലോക ഏകസ്യാൽ ചമത്കാരക്ഷമഃ സതാം* എന്ന് അഗ്നിപുരാണത്തിലും നിർ‌വചനമുണ്ട്.
*ഛന്ദോബദ്ധപദം പദ്യം തേന മുക്തേന മുക്തകം* എന്ന് സാഹിത്യദർപ്പണത്തിൽ നിർവചനം കാണാം.

സംസ്കൃതസാഹിത്യത്തിൽ ഒരു പ്രത്യേക സാഹിത്യപ്രസ്ഥാനമായി ഇവ വളർന്നിരുന്നു. ഒരു പക്ഷേ വിവരണസ്വഭാവമുള്ള മഹാകാവ്യ രചനയേക്കാൾ ധന്യാത്മകവും ഭാവസ്വയം‌പര്യാപ്തവുമാണ് ഈ ഒറ്റശ്ലോകങ്ങൾ. ഇവ കവിയുടെ മാറ്റുരയ്ക്കാൻ പര്യാപ്തമാണ്. അസാധാരണമായ രചനാകൗശലം ഇതിനാവശ്യമാണ്. സവിശേഷ മുഹൂർത്തങ്ങളിൽ കവിക്കുണ്ടാകുന്ന അനുഭവത്തിന്റെ മനോഹരമായ ആവിഷ്കാരങ്ങളാണ് മുക്തകങ്ങൾ. ഒറ്റപ്പെട്ട് നിൽക്കുന്ന ഇവയുടെ അർത്ഥം പൂർണ്ണമായി മനസ്സിലാക്കണമെങ്കിൽ ഇവ പിറവികൊണ്ട സന്ദർഭങ്ങൾ കൂടി മനസ്സിലാക്കേണ്ടിവരും.

സംസ്കൃതത്തിൽ നിന്നാണ് മലയാളത്തിലേക്കും മുക്തകങ്ങൾ കടന്നു വന്നത്. മണിപ്രവാള പ്രസ്ഥാനത്തിലൂടെയാണ് ഇവ മലയാളത്തിൽ തഴച്ചത്. ലീലാതിലകം എന്ന മണിപ്രവാളഗ്രന്ഥം മുക്തകങ്ങളുടെ കലവറയാണ്. എന്നാൽ, മലയാളത്തിൽ മുക്തകങ്ങളുടെ സുവർണ്ണകാലം പിറന്നത് കൊടുങ്ങല്ലൂർ കളരിയിലൂടെയാണ്. പിൽക്കാലത്തെ കാല്പനിക കവികളും മുക്തകരചന നടത്തിയിരുന്നു. എന്നാൽ, ഭാവഗീതങ്ങളുടെ കടന്നുവരവോടെ മുക്തകങ്ങൾ ക്രമേണ ഇല്ലാതാകാൻ തുടങ്ങി. 
## മുക്തകവും അക്ഷരശ്ലോകവും
അക്ഷരശ്ലോകക്കാരുടെ ആവേശമാണ് മുക്തകങ്ങൾ. ഓരോ ശ്ലോകങ്ങൾ ചൊല്ലുന്ന ഈ സമ്പ്രദായത്തിൽ ഒരു ശ്ലോകംകൊണ്ട് ഒരാശയം പൂർണ്ണമാക്കുന്ന മുക്തകങ്ങൾ ഏറ്റവും ചേർന്നതാണ്. അതുകൊണ്ടുതന്നെ ധാരാളം മുക്തകങ്ങൾ ശ്ലോകം ചൊല്ലാനായി ഇന്നും രചിക്കപ്പെടുന്നു. അവരിലൂടെ ഇവ ഇന്നും സജീവമായി നിലകൊള്ളുന്നു. 
## മുക്തകങ്ങളിലൂടെ പ്രശസ്തരായവർ
*ചേലപ്പറമ്പു നമ്പൂതിരി
*പൂന്തോട്ടം
*ഒറവങ്കര
*പെട്ടരിയം വലിയ രാമനെളേത്
*പുറളിപ്പുറം

വർഗ്ഗം:ഭാഷാശാസ്ത്രം
വാണി വിശ്വനാഥ്

ദക്ഷിണേന്ത്യൻ ചലച്ചിത്രരംഗത്തെ അറിയപ്പെടുന്ന ഒരു അഭിനേത്രിയാണ് **വാണി വിശ്വനാഥ്**. മലയാളത്തിനു പുറമെ തമിഴ്, തെലുങ്ക്, കന്നഡ എന്നീ ഭാഷകളിലും അഭിനയിച്ചിട്ടുണ്ട്. 2000-ത്തിൽ *സൂസന്ന* എന്ന ചിത്രത്തിലെ അഭിനയത്തിന് വാണി വിശ്വനാഥിന് രണ്ടാമത്തെ മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചു..

## ജീവിതരേഖ
തൃശൂർ ജില്ലയിലെ ഒല്ലൂരിൽ ജ്യോതിഷ പണ്ഡിതനായ താഴത്തു വീട്ടിൽ വിശ്വനാഥിൻ്റെയും ഗിരിജയുടേയും മകളായി 1971 മെയ് 13ന് തൃക്കേട്ട നക്ഷത്രത്തിൽ ജനിച്ചു. ഒല്ലൂർ സെൻ്റ് റാഫേൽസ് കോൺവൻ്റ് ഗേൾസ് ഹൈസ്കൂളിലും ചെന്നൈയിലുമായി വിദ്യാഭ്യാസം. വാണിക്ക് പതിമൂന്ന് വയസുള്ളപ്പോൾ അച്ഛൻ പ്രവചിച്ചിരുന്നു മകൾ ഒരു അഭിനേത്രിയാകുമെന്നും പിന്നീട് രാഷ്ട്രീയത്തിൽ പ്രവേശിക്കുമെന്നും. ദക്ഷിണേന്ത്യയിലെ ആക്ഷൻ റാണി എന്നാണ് വാണി അറിയപ്പെടുന്നത്.
നടൻ ബാബുരാജാണ് ഭർത്താവ്. 2002-ലായിരുന്നു ഇവരുടെ പ്രണയ വിവാഹം. ആർച്ച, ആർദ്രി എന്നിവർ മക്കൾ. ഇപ്പോൾ ചെന്നൈയിൽ താമസിക്കുന്നു

## അഭിനയിച്ച മലയാള സിനിമകൾ
 
 

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1971-ൽ ജനിച്ചവർ
വർഗ്ഗം:മേയ് 13-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
നക്ഷത്രവൃക്ഷങ്ങൾ

ഭാരതീയജ്യോതിഷത്തിൽ അശ്വതി മുതൽ രേവതി വരെയുള്ള ഇരുപത്തിയേഴു നക്ഷത്രങ്ങളിൽ ഓരോ നക്ഷത്രത്തിനും ഓരോ വൃക്ഷം കല്പ്പിക്കപ്പെട്ടിട്ടുണ്ട്. ഓരോ നാളിൽ ജനിച്ചവരും ജനിച്ചവർ നക്ഷത്രവൃക്ഷങ്ങളെ നശിപ്പിക്കാതിരിക്കുകയും, നട്ടുപരിചരിച്ച് വളർത്തുകയും ചെയ്താൽ ആയുസ്സും, ആരോഗ്യവും ഐശ്വര്യവും ഉണ്ടാകുമെന്നാണ് വിശ്വാസം. 

## ചിത്രശാല


പ്രമാണം:Strychnos nux-vomica in Kinnarsani WS, AP W IMG 6021.jpg|അശ്വതി-കാഞ്ഞിരം
പ്രമാണം:Phyllanthus officinalis.jpg|ഭരണി-നെല്ലി
പ്രമാണം:Ficus racemosa fructescence.jpg|കാർത്തിക-അത്തി
പ്രമാണം:Syzygium cumini flowers.JPG|രോഹിണി-ഞാവൽ
പ്രമാണം:Khair (Acacia catechu) flowers at Hyderabad, AP W IMG 7261.jpg|മകയിരം-കരിങ്ങാലി
പ്രമാണം:Ebony - കരിമരം 01.JPG|തിരുവാതിര  - കരിമരം
പ്രമാണം:Bambusa arundinacea 001.JPG|പുണർതം-മുള
പ്രമാണം:Ficus religiosa trunk 01 by Line1.JPG|പൂയം-അരയാൽ
പ്രമാണം:Mesua ferrea.jpg|ആയില്യം-നാഗകേസരം
പ്രമാണം:Starr 080610-8184 Ficus benghalensis.jpg|മകം-പേരാൽ
പ്രമാണം:Butea monosperma 3.jpg|പൂരം-ചമത
പ്രമാണം:Starr 001228-0144 Ficus microcarpa.jpg|ഉത്രം-ഇത്തി
പ്രമാണം:Starr 071024-0339 Spondias mombin.jpg|അത്തം-അമ്പഴം
പ്രമാണം:Bael05 FSPark Asit.jpg|ചിത്തിര-കൂവളം
പ്രമാണം:Terminalia arjuna.jpg|ചോതി-നീർമരുത്
പ്രമാണം:Flacourtia montana - വയങ്കത, ചളിര്.JPG|വിശാഖം-വയങ്കത
പ്രമാണം:Mimusops elengi flowers 1.jpg|അനിഴം-ഇലഞ്ഞി
പ്രമാണം:Aporosa lindleyana.jpg|കേട്ട-വെട്ടി
പ്രമാണം:Vateria indica leaves.jpg|മൂലം-വെള്ളപ്പൈൻ
പ്രമാണം:Salix tetrasperma.jpg|പൂരാടം-വഞ്ചിമരം
പ്രമാണം:Jackfruit hanging.JPG|ഉത്രാടം-പ്ലാവ്
പ്രമാണം:Calotropis gigantea flowers.jpg|തിരുവോണം-എരുക്ക്
പ്രമാണം:Prosopis cineraria(L.)Druce.jpg|അവിട്ടം-വന്നി
പ്രമാണം:Kadam Flower1.jpg|ചതയം-കടമ്പ്
പ്രമാണം:Borassus flabellifer 1.JPG|ഉത്രട്ടാതി-കരിമ്പന
പ്രമാണം:Leaves of Madhuca longifolia, Umaria district, MP, India.jpg|രേവതി-ഇലിപ്പ
പ്രമാണം:Water storage in terminalia tomentosa.JPG|പൂരുരുട്ടാതി തേമ്പാവ്  


## അവലംബം
http://vanaprabodhini.org/Nakshatra.htm

## പുറത്തേക്കുള്ള കണ്ണികൾ
* http://giftingtrees.blogspot.in/2012/03/nakshatra-is-forever.html

വർഗ്ഗം:വൃക്ഷങ്ങൾ
വർഗ്ഗം:ജ്യോതിഷം
ഇന്ത്യയുടെ പരിസ്ഥിതി പോർട്ടൽ

പരിസ്ഥിതിയും വികസനവും ലക്ഷ്യമാക്കിയാണ് ഭാരത സർക്കാർ ഇന്ത്യൻ‌എൻ‌വയോണ്മെന്റൽ‌പോർട്ടൽ.ഓർഗ് (http://www.indiaenvironmentportal.org.in) എന്ന വെബ് പോർട്ടൽ പുറത്തിറക്കിയിരിക്കുന്നത് . പരിസ്ഥിതിസൗഹാർദ നടപടിലൂടെ മാത്രം വികസനം വ്യാപിപ്പിക്കുക, മനുഷ്യനും പ്രകൃതിയുമായുള്ള ഇഴയടുപ്പം ഊട്ടിഉറപ്പിക്കുക എന്നിവയാണ് ഈ പോർട്ടലിന്റെ ലക്ഷ്യങ്ങൾ. സെന്റർ ഫോർ സയൻസ് ആന്റ് എൻവയോണ്മെന്റും (Center for Science and Environment) നാഷണൽ നോളജ് കമ്മീഷനും (National Knowledge Commission) സംയുക്തമായാണ് ഇതിനു രൂപം നൽകിയത്.

## പുറത്തേക്കുള്ള കണ്ണികൾ
*http://www.indiaenvironmentportal.org.in

വർഗ്ഗം:വെബ്സൈറ്റുകൾ
വർഗ്ഗം:ഭാരതസർക്കാർ
ഇട (വിവക്ഷകൾ)

**ഇട** എന്ന വാക്കിനാൽ വിവക്ഷിക്കാവുന്ന അനേകം കാര്യങ്ങളുണ്ട്.

# ഇട - ഇടം അഥവാ സ്ഥലം എന്ന അർഥത്തിൽ.
# ഇട - വാക്കുകൾ, വാചകങ്ങൾ എന്നിവയെ വേർതിരിച്ചുകാണിക്കുന്നതിനുള്ള ഒരു ചിഹ്നന സമ്പ്രദായം.
# ഇട - വിടവ് എന്ന അർഥത്തിൽ.
# ഇട - അകലം എന്ന അർഥത്തിൽ.
# ഇട - ഇടവഴി എന്ന അർത്ഥത്തിൽ
തത്സമം

ഒരു ഭാഷ മറ്റൊരു ഭാഷയിൽ നിന്ന് യാതൊരുവിധമായ രൂപമാറ്റങ്ങളും കൂടാതെ സ്വീകരിക്കുന്ന പദങ്ങളെയാണ് **തത്സമപദങ്ങൾ** എന്ന് പറയുന്നത്. 

## തത്സമപദങ്ങൾ മലയാള ഭാഷയിൽ

### സംസ്കൃതത്തിൽനിന്നുള്ള തത്സമങ്ങൾ
മലയാളത്തിൽ ഏറ്റവുമധികം തത്സമപദങ്ങൾ വന്നിട്ടുള്ളത് സംസ്കൃതത്തിൽ നിന്നാണ്. 

ഉദാഹരണങ്ങൾ: 

:ദന്തം, ഫലം, അഗ്നി, സുഖം, ദുഃഖം, സന്തോഷം, വിരഹം, വേദന, വിശ്വാസം, പ്രയാസം, വിശ്രമം, വിചാരം, സഭ, ആലോചന, ദയ, ജീവൻ  

ചില സംസ്കൃതപദങ്ങൾക്ക്  വ്യത്യസ്തമായ അർഥമാണ് മലയാളത്തിൽ ഉള്ളത്.

ഉദാഹരണങ്ങൾ:

#  **ക്ഷേത്രം** എന്ന വാക്കിന് നിശ്ചിത സ്ഥലം, കൃഷിസ്ഥലം എന്നൊക്കെയാണ് സംസ്കൃതത്തിൽ അർഥം.  മലയാളത്തിൽ ദേവാലയം എന്ന അർഥത്തിലാണ് ഇപ്പോൾ പ്രയോഗിക്കപ്പെടുന്നത്.
#  **പ്രസംഗം** എന്ന വാക്ക് സംസ്കൃതത്തിൽ സന്ദർഭമാണ്.  പ്രസംഗവശാൽ  എന്നതിന് സന്ദർഭവശാൽ എന്നർഥം.  മലയാളത്തിലാകട്ടെ പ്രഭാഷണം എന്ന അർഥത്തിലാണ് ഇത് ഉപയോഗിക്കപ്പെടുന്നത്. 
#  **ദൈവം** എന്ന പദത്തിന് വിധി, ഭാഗ്യം എന്നൊക്കെയാണ് സംസ്കൃതത്തിലെ അർഥം.  മലയാളത്തിൽ ഈശ്വരൻ എന്നും.
#  **ഉദ്യോഗം** സംസ്കൃതത്തിൽ 'ഒരുക്ക'മാണ്.  മലയാളത്തിൽ 'തൊഴിൽ', 'ജോലി' എന്നൊക്കെയാണ് ഇതിനർഥം.

### ഇംഗ്ലീഷിൽനിന്നുള്ള തത്സമങ്ങൾ
ഇംഗ്ലീഷിൽനിന്നും ധാരാളം തത്സമപദങ്ങൾ മലയാളത്തിൽ ഉണ്ടായിട്ടുണ്ട്.  

ഉദാഹരണങ്ങൾ:

:ബസ്, ബുക്ക്, ക്ലാസ്സ്, സ്ലേറ്റ്, പെൻസിൽ

## ഇവകൂടി കാണുക
* തദ്ഭവം
* ദേശജം
പല്ലാങ്കുഴി

മുഖ്യമായും കേരളം, തമിഴ്നാടു്, ആന്ധ്രാപ്രദേശ്  എന്നീ ദക്ഷിണേന്ത്യൻ സംസ്ഥാനങ്ങളിൽ പ്രചാരത്തിലുണ്ടായിരുന്ന ഒരു നാടൻവിനോദമാണ് പല്ലാങ്കുഴിക്കളി. പ്രത്യേകം തയ്യാറാക്കിയ പല്ലാങ്കുഴി പലകയും മഞ്ചാടിക്കുരുവും ഉപയോഗിച്ചാണ്  ഈ കളി കളിക്കുന്നത്. പല്ലാങ്കുഴി പലക പല വലിപ്പത്തിലും ആകൃതിയിലും ഉണ്ട്. ചതുരാകൃതിയിലും വൃത്തത്തിലും മീൻ ആകൃതിയിലും പല്ലാങ്കുഴി പലകകളുണ്ട്. ആകൃതി വ്യത്യസ്തമാണെങ്കിലും സാധാരണ പതിനാലു കുഴികൾ ആണു് ഇത്തരം പലകകളിൽ ഉണ്ടാവുക. പതിനാലു കുഴി അഥവാ പതിനാലാംകുഴി എന്ന വാക്കു ലോപിച്ചിട്ടാണു് ‘പല്ലാങ്കുഴി’ ആയിത്തീർന്നതു്.

വർഗ്ഗം:കേരളത്തിലെ നാടൻകളികൾ
വർഗ്ഗം:അവലംബം ഇല്ലാത്ത താളുകൾ
സ്വത്വരാഷ്ട്രീയം

ജാതി, മതം, വംശം, ലിംഗം, ഗോത്രം എന്നിവയെ അടിസ്ഥാനപ്പെടുത്തി ജനങ്ങൾ രാഷ്ട്രീയമായി അണിചേരുകയും പ്രവർത്തിക്കുകയും ചെയ്യന്നതിനെയാണ് **സ്വത്വരാഷ്ട്രീയം** എന്ന് പറയുന്നത്. ഓരോ വിഭാഗവും സ്വന്തം ഉയർച്ചയ്‌ക്കു സ്വയം സംഘടിക്കണം എന്നാണ്‌ സ്വത്വരാഷ്ട്രീയം പറയുന്നത്. ഇത് മാർസ്കിസം വിഭാവനം ചെയ്യുന്ന വർഗ്ഗരാഷ്ട്രീയ സിദ്ധാന്തത്തിന് കടകവിരുദ്ധമാണ്.

വർഗ്ഗം:രാഷ്ട്രീയം
പൗനരുക്ത്യം

പറഞ്ഞ കാര്യം തന്നെ  മറ്റുവാക്കുകളിൽ ആവർത്തിക്കപ്പെടുന്നതുമൂലമുണ്ടാകുന്ന വാക്യദോഷമാണ് **പൗനരുക്ത്യം**.  'പുനരുക്തി' എന്ന വാക്കിനർഥം 'വീണ്ടും പറച്ചിൽ' എന്നാണ്.  അതു ദോഷമാകുമ്പോൾ 'പുനരുക്തിദോഷം' അഥവാ 'പൗനരുക്ത്യം' എന്നു പറയുന്നു.  

ഉദാഹരണങ്ങൾ: 

:നടുമധ്യം, അർധപകുതി, ധൂളിപ്പൊടി, അഷ്ടചൂർണപ്പൊടി, സുകുമാരഘൃതം നെയ്യ്, സ്വയം ആത്മഹത്യ ചെയ്തു, അറിയാനുള്ള ജിജ്ഞാസ, വിജയാശംസ നേരുക, ഗേറ്റുവാതിൽ, പോസ്റ്റുതൂണ്, ലൈറ്റുവെട്ടം, ഡബിൾകോട്ടുകട്ടിൽ, ട്രങ്കുപെട്ടി, ബ്രിൽ ഇങ്കുമഷി, ക്യാച്ച് പിടിക്കുക, സദാസമയം, ചൊല്പടിക്കനുസരിച്ച്, പണ്ടുകാലത്ത്
ഒണ്ടാറിയോ തടാകം

വടക്കേ അമേരിക്കയിലെ ഗ്രേറ്റ് ലേക്ക്സ് എന്നു വിശേഷിപ്പിക്കപ്പെടുന്ന അഞ്ചു തടാകങ്ങളിൽ ഏറ്റവും ചെറുതാണ് **ഒണ്ടാറിയോ തടാകം**.  ശുദ്ധജലതടാകമായ ഒണ്ടാറിയോയുടെ വിസ്തീർണം 19,500 ച. കി. മീറ്റർ ആണ്.  311 കി. മീറ്റർ നീളത്തിൽ സമുദ്രനിരപ്പിൽനിന്ന് 75 മീറ്റർ ഉയരെയായി സ്ഥിതിചെയ്യുന്ന ഈ തടാകത്തിന്റെ പരമാവധി ആഴം 244 മീറ്റർ ആയി നിർണയിക്കപ്പെട്ടിരിക്കുന്നു.  തടാകത്തിന്റെ വടക്കു പടിഞ്ഞാറും തെക്കു പടിഞ്ഞാറും കാനഡയിലെ ഒണ്ടാറിയോ പ്രവിശ്യയും തെക്കും കിഴക്കും യു. എസ്. സംസ്ഥാനമായ ന്യൂയോർക്കും സ്ഥിതിചെയ്യുന്നു. സുപ്പീരിയർ, മിഷിഗൺ, ഹ്യൂറൺ,  ഈറി എന്നീ തടാകങ്ങളിൽ നിന്ന് ജലം വഹിച്ചെത്തുന്ന നയാഗ്രാ നദിയാണ് ഒണ്ടാറിയോ തടാകത്തെ പോഷിപ്പിക്കുന്നത്.  കാനഡയിലൂടെ തെക്കോട്ടൊഴുകുന്ന ട്രെന്റ്, യു. എസ്സിലെ ജെനിസി, ഒസ്‌‌വിഗോ, ബ്ലാക്ക് എന്നീ നദികൾ ഒണ്ടാറിയോ തടാകത്തിലാണ് പതിക്കുന്നത്.

മിക്ക മാസങ്ങളിലും ഈ തടാകം ഗതാഗത ക്ഷമമായിരിക്കും. സെയ്ന്റ് ലോറൻസിലൂടെ അറ്റ്ലാന്റിക്ക് സമുദ്രവുമായും ന്യൂയോർക്ക്-ബാർജ് കനൽ വഴി ഗ്രേറ്റ്ലേക്സ് ശൃഖലയിലെ മറ്റു തടകങ്ങളുമായും ഇതര നദികളുമായും ബന്ധപ്പെട്ടിരിക്കുന്നതുമൂലം ഒണ്ടാറിയോയുടെ തീരത്ത് നിരവധി തുറമുഖങ്ങൾ വളർന്നിട്ടുണ്ട്.  തടാകത്തീരം പൊതുവെ സുഖരമായ കാലാവസ്ഥ അനുഭവപ്പെടുന്ന കാർഷിക മേഖലയാണ്.  ഫല വർഗങ്ങളും മലക്കറിയിനങ്ങളും ഈ പ്രദേശത്ത് വൻ‌‌തോതിൽ ഉത്പാദിപ്പിക്കപ്പെടുന്നു. ഒണ്ടാറിയോ തുറമുഖങ്ങൾ മിക്കവയും വൻ‌‌കിട വ്യവസായ കേന്ദ്രങ്ങളാണ്.  കാനഡയിലെ ടൊറെന്റോ, ഹമിൽട്ടൺ, കിങ്സ്റ്റൺ, യു. എസ്സിലെ റോച്ച്സ്റ്റർ എന്നിവയാണ് പ്രമുഖ തുറമുഖങ്ങൾ.

## ഭൂമിശാസ്ത്രം
ഒണ്ടാറിയോ തടാകം മഹാ തടാകങ്ങളുടെ ഏറ്റവും കിഴക്കേ അറ്റവും ഉപരിതല വിസ്തീർണ്ണത്തിൽ ഈറി തടാകത്തിന്റെ അളവിനെ കവിയുന്നുണ്ടെങ്കിലും (393 ക്യു. മൈൽ, 1,639 ക്യുബിക് കിലോമീറ്റർ) ഇത് ഏറ്റവും ചെറുതുമാണ് (7,340 ചതുരശ്ര മൈൽ, 18,960 ചതുരശ്ര കിലോമീറ്റർ). ലോകത്തിലെ പതിമൂന്നാമത്തെ വലിയ തടാകമാണിത്. ദ്വീപുകൾക്കൂടി ഉൾപ്പെടുമ്പോൾ തടാകത്തിന്റെ തീരത്തിന് 712 മൈൽ (1,146 കിലോമീറ്റർ) നീളമുണ്ട്.


## അവലംബം

## പുറംകണ്ണികൾ
* http://www.great-lakes.net/lakes/ontario.html
* http://www.absoluteastronomy.com/topics/Lake_Ontario
* http://www.newworldencyclopedia.org/entry/Lake_Ontario
* http://www.epa.gov/greatlakes/ontario.html
* http://visitnewyorkstate.net/lakeontario/ 

## വീഡിയോ
* http://www.bing.com/videos/search?q=Lake+Ontario&FORM=VDRE&qpvt=Lake+Ontario

വർഗ്ഗം:അമേരിക്കയിലെ ശുദ്ധജലതടാകങ്ങൾ
വർഗ്ഗം:മഹാതടാകങ്ങൾ
തദ്ഭവം

ഒരു ഭാഷ മറ്റൊരുഭാഷയിൽ നിന്ന് സ്വീകരിച്ചതും എന്നാൽ കാലക്രമേണ അർഥത്തിലോ, ഉച്ചാരണത്തിലോ, എഴുത്തിലോ വ്യതിയാനം സംഭവിച്ചതുമായ പദങ്ങളാണ് **തദ്ഭവങ്ങൾ**.  
## മലയാളത്തിലെ തദ്ഭവങ്ങൾ
മലയാളത്തിലെ ഒട്ടനവധി പദങ്ങൾ സംസ്കൃതഭാഷയിൽ നിന്നോ അതിൽനിന്നും പാലി, എളു (സിംഹെളു, സിംഹേളു, ഏളു എന്നും പേരുകൾ), മഹാരാഷ്ട്രി, മാഗധി ഇത്യാദി പ്രാകൃതഭാഷകൾ വഴിയോ രൂപപ്പെട്ടവയാണ്. സംസ്കൃതത്തിൽ നിന്നുള്ള തദ്ഭവങ്ങൾ(സംസ്‌കൃതഭവങ്ങൾ)ക്ക് ഉദാഹരണങ്ങൾ ചുവടെ കൊടുത്തിരിക്കുന്നു:

ഗ്രഹനക്ഷത്രാദികളിൽ സൂര്യൻ, ചന്ദ്രൻ, കുജൻ, ബുധൻ, ബൃഹസ്പതി, ശുക്രൻ, ശനി എന്നീ സംജ്ഞകൾ തത്സമമായി മലയാളത്തിലേക്ക് സ്വീകരിക്കപ്പെട്ടു.  എന്നാൽ ആഴ്ചയിലെ ദിവസങ്ങളുടെ പേരുകൾക്കായി  
ചന്ദ്രൻ, കുജൻ, ശുക്രൻ, എന്നിവയെ സൂചിപ്പിക്കാൻ യഥാക്രമം തിങ്കൾ, ചൊവ്വാ, വെള്ളി എന്നീ പദങ്ങളും ബൃഹസ്പതിക്കു വ്യാഴം എന്ന പ്രാകൃതരൂപവുമാണ് പ്രചാരത്തിലുള്ളത്.  

ഇരുപത്തേഴു നക്ഷത്രസമൂഹങ്ങളുടെ പേരുകളെല്ലാം തന്നെ സംസ്കൃതത്തിൽ നിന്നു നേരിട്ട് തത്സമമായോ, തദ്ഭവമായോ, സംസ്കൃതത്തിൽ നിന്ന് പ്രാകൃതം/പാലി വഴി തദ്ഭവമായോ സ്വീകരിക്കപ്പെട്ടവയാണ്.  

തമിഴ്, ഹിന്ദി, തുടങ്ങിയ ഭാഷകളിൽ നിന്നുള്ള തദ്ഭവങ്ങളും മലയാളത്തിലുണ്ട്. ചില ഉദാഹരണങ്ങൾ

## വൈദേശികഭാഷകളിൽ നിന്നുള്ള തദ്ഭവങ്ങൾ

## ഇവകൂടി കാണുക
* തത്സമം
* ദേശജം

## ആധാരങ്ങൾ
ഗോപിനാഥ് ബോർദോളോയി

**ലോകപ്രിയ ഗോപിനാഥ് ബോർദോളോയി** (गोपीनाथ बोरदोलोई 1890 ജൂൺ 6 – 1950) ഗാന്ധിയൻ ആദർശങ്ങളിൽ വിശ്വസിച്ചിരുന്ന ഇന്ത്യൻ സ്വാതന്ത്ര്യ സമരസേനാനിയായിരുന്നു. അസമിലെ ആദ്യത്തെ മുഖ്യമന്ത്രിയായിരുന്ന അദ്ദേഹത്തിന്‌ 1999-ൽ ഭാരതരത്നം പുരസ്കാരം ലഭിച്ചു.

## ആദ്യകാല ജീവിതം
ഗുവഹാത്തിയിലെ കോട്ടൺ കൊളീജിയറ്റ് സ്കൂൾ, കൽക്കത്തയിലെ സ്കോട്ടിഷ് ചർച്ച് കോളേജ്(1911, ബി.എ), കൽക്കത്ത യൂണിവേഴ്സിറ്റി(1914 എം.എ, 1915 ബി.എൽ) എന്നിവിടങ്ങളിലായാണ്‌ അദ്ദേഹം വിദ്യാഭ്യാസം പൂർത്തിയാക്കിയത്. ഗോഹാട്ടിയിലെ സോണാറാം ഹൈസ്കൂളിൽ പ്രധാനാധ്യാപകനായി ജോലിയാരംഭിച്ച അദ്ദേഹം താമസിയാതെ വക്കീൽ ജോലിയാരംഭിച്ചു

## സ്വാതന്ത്ര്യ സമരം
ലാലാ ലജ്‌പത്റായിയുടെ ആധ്യക്ഷത്തിൽ നടന്ന 1920-ലെ കൽക്കത്ത കോൺഗ്രസ് സമ്മേളനത്തിൽ പങ്കെടുത്ത അദ്ദേഹം ഗാന്ധിജിയുടെ ആഹ്വാനമനുസരിച്ച് വക്കീൽ ജോലി ഉപേക്ഷിച്ചു ദേശീയപ്രസ്ഥാനത്തിൽ സജീവപ്രവർത്തകനായി. 1938-ൽ ആസാം ലെജിസ്ലേറ്റീവ് അസംബ്ലിയിൽ മുഖ്യമന്ത്രിയായെങ്കിലും 1939-ൽ കോൺഗ്രസ് ഹൈകമാന്റിന്റെ നിർദ്ദേശമനുസരിച്ച് രാജിവച്ചു. 1946-ൽ ഭരണഘടനാനിർമ്മാണസഭയിലേക്ക് തെരഞ്ഞെടുക്കപ്പെട്ടു.

## സ്വതന്ത്ര ഇന്ത്യയിൽ
ഗോഹാട്ടി യൂണിവേർസിറ്റി(1948) ആസ്സാം അഗ്രിക്കൾച്ചറൽ കോളേജ്, ആസാം മെഡിക്കൽ കോളേജ്, ആസാം വെറ്റിറനറി കോളേജ് എന്നിവ സ്ഥാപിക്കാൻ മുൻ‌കൈയെടുത്തത് ഗോപിനാഥ് ബോർദോളോയിയാണ്‌.

## പുരസ്കാരങ്ങൾ
* 1999 ഭാരത രത്നം(മരണാനന്തരം)

## അവലംബം
 

വർഗ്ഗം:ഭാരതരത്ന പുരസ്കാരം ലഭിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
വർഗ്ഗം:1890-ൽ ജനിച്ചവർ
വർഗ്ഗം:1950-ൽ മരിച്ചവർ
വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ
വർഗ്ഗം:ആസാമിലെ മുഖ്യമന്ത്രിമാർ
കസ്തൂരിമാൻ (ചലച്ചിത്രം)

എ.കെ. ലോഹിതദാസിന്റെ സംവിധാനത്തിൽ കുഞ്ചാക്കോ ബോബൻ, മീര ജാസ്മിൻ എന്നിവർ പ്രധാനവേഷങ്ങളിൽ അഭിനയിച്ച് 2003-ൽ പുറത്തിറങ്ങിയ ഒരു മലയാളചലച്ചിത്രമാണ് ***കസ്തൂരിമാൻ***. മുദ്ര ആർട്സിന്റെ ബാനറിൽ എ.കെ. ലോഹിതദാസ് നിർമ്മിച്ച ചെയ്ത ഈ ചിത്രം മുദ്ര ആർട്സ് വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചത് എ.കെ. ലോഹിതദാസ് ആണ്.   .

## താരനിര
* മീര ജാസ്മിൻ – പ്രിയംവദ
* കുഞ്ചാക്കോ ബോബൻ – സാജൻ ജോസഫ് ആലൂക്ക
* ഷമ്മി തിലകൻ – രാജേന്ദ്രൻ
* സോന നായർ-രാജി 
* കൊച്ചിൻ ഹനീഫ- 
* കുളപ്പുള്ളി ലീല-രാജേന്ദ്രന്റെ അമ്മ
*വത്സല മേനോൻ
* കലാശാല ബാബു- ലോനപ്പേട്ടൻ
* സാന്ദ്ര – ഷീല പോൾ
* നന്ദകിഷോർ
*ദേവി ചന്ദന- സാജന്റെ പെങ്ങൾ
* സുമ ജയറാം
* വിനോദിനി

## സംഗീതം
കൈതപ്രം ദാമോദരൻ നമ്പൂതിരി, എ.കെ. ലോഹിതദാസ് എന്നിവർ എഴുതിയ ഗാനങ്ങൾക്ക്  സംഗീതം പകർന്നത് ഔസേപ്പച്ചൻ ആണ്. ഗാനങ്ങൾ വിപണനം ചെയ്തത് സത്യം ഓഡിയോസ്.
; ഗാനങ്ങൾ
# അഴകേ കണ്മണിയേ – പി. ജയചന്ദ്രൻ, സുജാത മോഹൻ
# വൺ പ്ലസ് വൺ – എം.ജി. ശ്രീകുമാർ, ജ്യോത്സ്ന
# കാർകുഴലീ തേൻ കുരുവീ – സുജാത മോഹൻ
# പൂങ്കുയിലേ കാർകുഴലീ – വിധു പ്രതാപ്
# രാക്കുയിൽ പാടീ രാവിന്റെ ശോകം – കെ.ജെ. യേശുദാസ്, കെ.എസ്. ചിത്ര (ഗാനരചന: എ.കെ. ലോഹിതദാസ്)
# മാരിവിൽ തൂവൽ കൊണ്ടെൻ മനസ്സിന്റെ – സന്തോഷ് കേശവ്
# രാക്കുയിൽ പാടീ രാവിന്റെ ശോകം – കെ.ജെ. യേശുദാസ് (ഗാനരചന: എ.കെ. ലോഹിതദാസ്)

## അണിയറ പ്രവർത്തകർ
* ഛായാഗ്രഹണം: വേണു
* ചിത്രസം‌യോജനം: രാജാ മുഹമ്മദ്
* കല: പ്രശാന്ത് മാധവ്
* ചമയം: ജയചന്ദ്രൻ, ഹസ്സൻ വണ്ടൂർ
* വസ്ത്രാലങ്കാരം: ഊട്ടി ബാബു
* നൃത്തം: ഹരികുമാർ, പ്രസന്ന
* സംഘട്ടനം: മാഫിയ ശശി
* പരസ്യകല: നസീർ
* ലാബ്: ജെമിനി കളർ ലാബ്
* നിശ്ചല ഛായാഗ്രഹണം: പ്രമോദ് ലെൻസ്‌മാൻ
* എഫക്റ്റ്സ്: മുരുകേഷ്
* ഡി.ടി.എസ്. മിക്സിങ്ങ്: ലക്ഷ്മി നാരായണൻ
* വാർത്താപ്രചരണം: വാഴൂർ ജോസ്, എം.എസ്. ദിനേശ്
* വാതിൽ‌പുറ ചിത്രീകരണം: ജെ.ജെ.എം
* ലെയ്‌സൻ: അഗസ്റ്റിൻ
* ഓഫീസ് അഡ്‌മിനിസ്ട്രേഷൻ: ഗുരു ഗുരുവായൂർ

## പുരസ്കാരങ്ങൾ
* കേരളസംസ്ഥാന ചലച്ചിത്രപുരസ്കാരം 2004 – മികച്ച നടി – മീര ജാസ്മിൻ
* കേരള ഫിലിം ക്രിടിക്സ് അവാർഡ് 2004 – മികച്ച നടി – മീര ജാസ്മിൻ
 
## പുറത്തേക്കുള്ള കണ്ണികൾ
* 
* ''കസ്തൂരിമാൻ''  – മലയാളസംഗീതം.ഇൻഫോ

വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലോഹിതദാസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ലോഹിതദാസ് കഥ എഴുതിയ ചലച്ചിത്രങ്ങൾ
വർഗ്ഗം:ലോഹിതദാസ് തിരക്കഥ എഴുതിയ ചലച്ചിത്രങ്ങൾ
മുഹമ്മദ് യൂനിസ് ഖാലിസ്

right|thumb|250ബിന്ദു|മൗലവി മുഹമ്മദ് യൂനിസ് ഖാലിസ്
1980-കളിൽ അഫ്ഗാനിസ്താനിലെ സോവിയറ്റ് സൈന്യത്തിനെതിരെയും സോവിയറ്റ് പിന്തുണയോടെ കാബൂളിൽ അധികാരത്തിലിരുന്ന കമ്മ്യൂണിസ്റ്റ് സർക്കാരിനെതിരേയും പോരാട്ടം നടത്തിയ ഒരു ഇസ്ലാമികപ്രതിരോധകക്ഷിയായ ഹിസ്ബ് ഇ ഇസ്ലാമിയുടെ നേതാവാണ് **മൗലവി മുഹമ്മദ് യൂനിസ് ഖാലിസ്** (ജീവിതകാലം:1919- July 19, 2006). 1992-ലെ കമ്മ്യൂണിസ്റ്റ് സർക്കാരിന്റെ പതനത്തിനു ശേഷം, കിഴക്കൻ അഫ്ഗാനിസ്താനിലെ നംഗർഹാർ പ്രവിശ്യ യൂനിസ് ഖാലിസിന്റെ സൈനികനിയന്ത്രണത്തിലായിരുന്നു. കമ്മ്യൂണിസ്റ്റ് ഭരണത്തിനു ശേഷം നിലവിൽ വന്ന മുജാഹിദീനുകളുടെ ഇടക്കാല സർക്കാരിന്റെ ശുരയി ഖ്വിയാദി എന്ന നേതൃസമിതിയിലും യൂനിസ് ഖാലിസ് അംഗമായിരുന്നു

തുടക്കത്തിൽ ഗുൾബുദ്ദീൻ ഹെക്മത്യാറിന്റെ നേതൃത്വത്തിലുള്ള ഹിസ്ബ് ഇ ഇസ്ലാമി കക്ഷിയിൽ പ്രവർത്തിച്ചിരുന്ന യൂനിസ് ഖാലിസ്, ആ കക്ഷിയിൽ നിന്നും വിഘടിച്ച് സ്വന്തം കക്ഷിയുണ്ടാക്കുകയായിരുന്നു.

## ജീവിതരേഖ

1919-ൽ അഫ്ഗാനിസ്താനിലെ നംഗർഹാർ പ്രവിശ്യയിൽ ഖോഗ്യാനി ജില്ലയിലാണ് മുഹമ്മദ് യൂനിസ് ഖാലിസ് ജനിച്ചത്. മുഹമ്മദ് ദാവൂദിന്റെ ഭരണകാലത്ത് മറ്റു പല ഇസ്ലാമികനേതാക്കളേയും പോലെ യൂനിസ് ഖാലിസും പാകിസ്താനിലെ പെഷവാറിലേക്ക് പലായനം ചെയ്തു. ഹെക്മത്യാറിന്റെ ഹിസ്ബ് ഇസ്ലാമിയിൽ ചേർന്നു. അഫ്ഗാനിസ്താനിലെ സോവിയറ്റ് സൈനികാധിനിവേശത്തിനു ശേഷം ഹെക്മത്യാറുമായി വഴി പിരിഞ്ഞ യൂനിസ് ഖാലിസ്, 1979-ൽ സ്വന്തമായി കക്ഷിയുണ്ടാക്കി.പുതിയ കക്ഷിക്കും മാതൃകക്ഷിയുടെ അതേ പേര് തന്നെ നൽകുകയും ചെയ്തു. രണ്ടുകക്ഷികളേയും വേർതിരിച്ചറിയുന്നതിന് ഹിസ്ബി ഇസ്ലാമി (ഖാലിസ്) എന്നും ഹിസ്ബി ഇസ്ലാമി (ഗുൾബുദ്ദീൻ) എന്നിങ്ങനെയാണ് പരാമർശിക്കാറുള്ളത്. മാതൃകക്ഷിയെ അപേക്ഷിച്ച്, യൂനിസ് ഖാലിസിന്റെ കക്ഷിയിൽ അംഗബല കുറവായിരുന്നു എന്നു മാത്രമല്ല ഇതിന്റെ സ്വാധീനം പെഷവാർ-കാബൂൾ ഹൈവേയിലെ പഷ്തൂൺ ആവാസപ്രദേശങ്ങളിലും പാക്ത്യയിലും മാത്രമായി ഒതുങ്ങി. അതിന്റെ മാതൃസംഘടനയെപ്പോലെ അത്ര മൂല്യാധിഷ്ഠിത ആശയങ്ങളും യൂനിസ് ഖാലിസിന്റെ വിഭാഗത്തിനുണ്ടായിരുന്നില്ല.

1988-ൽ ഐക്യരാഷ്ട്രസഭയിലേക്കും, അമേരിക്കൻ പ്രസിഡണ്ട് റൊണാൾഡ് റെയ്ഗനുമായി സന്ധിക്കുന്നതിനുമായുള്ള അഫ്ഗാൻ മുജാഹിദീൻ നേതാക്കളുടെ സം‌യുക്തസംഘത്തെ നയിച്ചത് യൂനിസ് ഖാലിസ് ആയിരുന്നു.

കമ്മ്യൂണിസ്റ്റ് സർക്കാരിന്റെ പതനത്തിനു ശേഷം മുജാഹിദീനുകളുടെ സർക്കാർ കാബൂളിൽ അധികാരത്തിലെത്തിയെങ്കിലും കാബൂളിലേക്ക് നീങ്ങാതെ യൂനിസ് ഖാലിസ് നംഗർഹാറിൽത്തന്നെ തുടർന്നു. 1996-ൽ താലിബാൻ നംഗർഹാർ നിയന്ത്രണത്തിലാക്കിയതോടെ മറ്റു പ്രധാന മുജാഹിദീൻ നേതാക്കളിൽ നിന്ന് വ്യത്യസ്തമായി യൂനിസ് ഖാലിസ് താലിബാന് നിശ്ശബ്ദപിന്തുണനൽകി. താലിബാൻ ഭരണകാലത്ത് ഖാലിസ് പാകിസ്താനിൽ കഴിച്ചുകൂട്ടി. താലിബാന്റെ പരാജയത്തിനു ശേഷം യൂനിസ് ഖാലിസിന്റെ അനുയായികൾ ജലാലാബാദിൽ തങ്ങളുടെ സ്ഥാനം തിരിച്ചുപിടിച്ചു. 2001-ൽ ഒസാമ ബിൻ ലാദന് തോറാ ബോറയിൽ നിന്നും രക്ഷപ്പെടുന്നതിന് സൗകര്യമൊരുക്കിക്കൊടുത്തത് യൂനിസ് ഖാലിസ് ആണെന്ന് അമേരിക്ക ആരോപിച്ചിരുന്നു.

2006 ജൂലൈ 19-ന് തന്റെ 87-ആം വയസ്സിൽ യൂനിസ് ഖാലിസ് മരണമടഞ്ഞു.

## അവലംബം

## പുറത്തേക്കുള്ള കണ്ണികൾ
*Biography at www.khyber.org 
*[Khalis and the Moderate Parties](http://lcweb2.loc.gov/cgi-bin/query/r?frd/cstdy:@field(DOCID+af0107)) - Library of Congress country studies

വർഗ്ഗം:അഫ്ഗാനിസ്താനിലെ പ്രതിരോധകക്ഷിനേതാക്കൾ
വർഗ്ഗം:1919-ൽ ജനിച്ചവർ
അബ്ദുൾ റസൂൽ സയ്യഫ്

1980-കളിൽ അഫ്ഗാനിസ്താനിലെ സോവിയറ്റ് സൈന്യത്തിനെതിരെ പോരാടിയ ഒരു യാഥാസ്ഥിതിക ഇസ്ലാമിക പ്രതിരോധകക്ഷിയായ ഇത്തിഹാദ്-ഇ ഇസ്ലാമി ബരായെ അസാദി-യി അഫ്ഗാനിസ്താന്റെ (ഇസ്ലാമിക് യൂണിയൻ ഫോർ ദ് ലിബറേഷൻ ഓഫ് അഫ്ഗാനിസ്താൻ) നേതാവാണ് **അബ്ദുൾ റസൂൽ സയ്യഫ്**. (**ഉസ്താദ് അബുൾ റാബി റസൂൽ സയ്യഫ്** , , ജനനം: 1946, പാഗ്മാൻ താഴ്വര).

അഫ്ഗാനിസ്താനിലെ പോരാട്ടം അറബ് ലോകത്തേക്കെത്തിക്കാനും, അറബിനാടുകളിൽ നിന്നും മുജാഹിദീനുകളെ അഫ്ഗാനിസ്താനിലെത്തിക്കുന്നതിലുമുള്ള പ്രവർത്തനങ്ങളിൽ അബ്ദുൾ റസൂൽ സയ്യഫ് മുഖ്യപങ്കുവഹിച്ചു. സൗദി-ഈജിപ്‌ഷ്യൻ-അമേരിക്കൻ സമ്മർദ്ദത്തെത്തുടർന്ന് 1996-ൽ സുഡാനിൽ നിന്നും പലായനം ചെയ്യേണ്ടിവന്ന ഒസാമ ബിൻ ലാദനെ അഫ്ഗാനിസ്താനിലേക്ക് ആദ്യമായി സ്വാഗതം ചെയ്യത് അബ്ദുൾ റസൂൽ സയ്യഫ് ആണെന്ന് കരുതുന്നു.

താലിബാനുമായി അടുത്ത ബന്ധം പുലർത്തിയിരുന്നെങ്കിലും സയ്യഫിന്റെ കക്ഷി, താലിബാന്റെ എതിരാളികളായ വടക്കൻ സഖ്യത്തിൽ അംഗമായിരുന്നു. വടക്കൻ സഖ്യത്തിന്റെ സൈനികനേതാവായിരുന്ന അഹ്മദ് ഷാ മസൂദിന്റെ കൊലപാതകികൾക്ക് സഹായം നൽകി, വടക്കൻ സഖ്യത്തെ വഞ്ചിച്ചെന്നും സയ്യഫിനെതിരെ ആരോപണമുണ്ട്.
2005-ൽ സയ്യഫിന്റെ നേതൃത്വത്തിലുള്ള ഇത്തിഹാദി ഇസ്ലാമി കക്ഷി, ഇസ്ലാമിക് ദാവാ ഓർഗനൈസേഷൻ ഓഫ് അഫ്ഗാനിസ്താൻ എന്ന ഒരു രാഷ്ട്രീയകക്ഷിയായി പുനഃസംഘടിപ്പിച്ചു.

## ജീവിതരേഖ
1946-ൽ കാബൂളിന് പടിഞ്ഞാറുള്ള പാഗ്മാനിൽ ജനിച്ച അബ്ദുൾ റസൂൽ സയ്യഫ്, കെയ്രോയിലെ അൽ-അസർ സർവകലാശാലയിലാണ് പഠനം നടത്തിയത്. പിൽക്കാലത്ത് കാബൂളിൽ ഒരു അദ്ധ്യാപകനായി. മുഹമ്മദ് ദാവൂദ് ഖാന്റെ ഭരണകാലത്ത്, ഇസ്ലാമികവാദികളെ അടിച്ചമർത്തുന്ന നടപടിയുടെ ഭാഗമായി, 1975-ൽ സയ്യഫ് അറസ്റ്റ് ചെയ്യപ്പെട്ടു. ജോർജ് വാഷിങ്ടൻ സർവകലാശാലയിൽ നിയമപഠനത്തിന് പോകാനായി വിമാനത്തിൽ കയാറാൻ തുടങ്ങുമ്പോഴായിരുന്നു ഈ അറസ്റ്റ്. തുടർന്ന് തടവിലായിരുന്ന ഇദ്ദേഹം, പിൽക്കാല കമ്മ്യൂണിസ്റ്റ് പ്രസിഡണ്ടായ ഹഫീസ് അള്ളാ അമീനുമായുള്ള ബന്ധുത്വം മൂലം 1979-ലെ ജയിൽ കൂട്ടക്കുരുതിയിൽ നിന്നും കഷ്ടിച്ച് രക്ഷപ്പെട്ടു.

1980-ൽ ജയിലിൽ നിന്ന് പുറത്തിറങ്ങിയ സയ്യഫ് പെഷവാറിലെത്തുകയും അവിടെ, പ്രതിരോധകക്ഷികളുടെ സം‌യുക്തസഖ്യമായിരുന്ന ഇസ്ലാമിക് യൂനിയൻ ഫോർ ദ് ലിബറേഷൻ ഓഫ് അഫ്ഗാനിസ്താന്റെ വക്താവായി. രണ്ടുവർഷത്തെ കാലാവധിക്കു ശേഷം, ഈ സ്ഥാനമൊഴിയാൻ വിസമ്മതിച്ച റസൂൽ സയ്യഫിനെ നിർബന്ധപൂർവ്വം സ്ഥാനത്തുനിന്ന് പുറത്താക്കുകയായിരുന്നു. ഇതോടെ അബ്ദുൾ റസൂൽ സയ്യഫ് പുതിയ സംഘടന ആരംഭിച്ചു. മാത്രമല്ല ഈ സംഘടനക്ക് സം‌യുക്തസഖ്യത്തിന്റെ അതേ പേരും (ഇസ്ലാമിക് യൂനിയൻ ഫോർ ദ് ലിബറേഷൻ ഓഫ് അഫ്ഗാനിസ്താൻ) ഉപയോഗിച്ചു. സംഘടനയിലെ പ്രവർത്തനപരിചയമുപയോഗിച്ച് അറബ് രാജ്യങ്ങളിൽ നിന്നും തുടർന്നും ധാരാളം ധനം സമാഹരിക്കുന്നതിൽ ഇദ്ദേഹം വിജയിച്ചു.

1985-ൽ പ്രതിരോധകക്ഷികൾ, ഇസ്ലാമിക് അലയൻസ് ഓഫ് അഫ്ഗാൻ മുജാഹിദീൻ എന്ന സഖ്യം രൂപീകരിച്ചപ്പോൽ സയ്യഫ് ഇതിന്റെയും അദ്ധ്യക്ഷനായി. സിബ്ഗത്തുള്ള മുജദ്ദിദി ആയിരുന്നു ഈ സഖ്യത്തിന്റെ ഉപാദ്ധ്യകക്ഷൻ.
## അവലംബം

വർഗ്ഗം:അഫ്ഗാനിസ്താനിലെ പ്രതിരോധകക്ഷിനേതാക്കൾ
വർഗ്ഗം:1946-ൽ ജനിച്ചവർ
സിബ്ഗത്തുള്ള മുജദ്ദിദി

1992-ൽ കമ്മ്യൂണിസ്റ്റ് സർക്കാരിന്റെ പതനത്തിനു ശേഷം അഫ്ഗാനിസ്താനിൽ നിലവിൽ വന്ന മുജാഹിദീനുകളുടെ സർക്കാരിന്റെ ആദ്യത്തെ പ്രസിഡണ്ടാണ് **സിബ്ഗത്തുള്ള മുജദ്ദിദി** (Persian Dari Pashto صبغت الله مجددي, ജനനം 1926). ജഭാ-യി നജാത്-ഇ മില്ലി-യി അഫ്ഗാനിസ്താൻ (നാഷണൽ ലിബറേഷൻ ഫ്രണ്ട് ഓഫ് അഫ്ഗാനിസ്താൻ) എന്ന രാഷ്ട്രീയകക്ഷിയുടെ സ്ഥാപകനേതാവുമാണ് ഇദ്ദേഹം. അഫ്ഗാനിസ്താനിലെ പ്രശസ്തമായ മുജദ്ദിദി കുടുംബാംഗമായ സിബ്ഗത്തുള്ളയുടെ കക്ഷി, 1980-കളിൽ സോവിയറ്റ് സൈനികാധിനിവേശത്തിനെതിരെ പൊരുതുന്നതിൽ പ്രധാനപങ്കുവഹിച്ചിരുന്നു.

കമ്മ്യൂണിസ്റ്റുകളുടെ പതനത്തിനു ശേഷം 1992-ൽ അഫ്ഗാനിസ്താന്റെ പ്രസിഡണ്ടായെങ്കിലും രണ്ടു മാസത്തിനു ശേഷം പ്രതിരോധകക്ഷികൾക്കിടയിലെ മുൻ ധാരണപ്രകാരം പ്രസിഡണ്ട് പദവി, ബുർഹാനുദ്ദീൻ റബ്ബാനിക്ക് നൽകി. പിൽക്കാലത്ത് താലിബാന്റെ പതനത്തിനു ശേഷം 2003-ൽ രാജ്യത്തെ സാമൂഹികനേതാക്കളുടെ ഉന്നതസമിതിയായ ലോയ ജിർഗയുടെ അദ്ധ്യക്ഷനാകുകയും ചെയ്തു. മുജദ്ദിദി അദ്ധ്യക്ഷനായ ലോയ ജിർഗയാണ് രാജ്യത്തിന്റെ പുതിയ ഭരണഘടന അംഗീകരിച്ചത്.

2005-ൽ അഫ്ഗാൻ പാർലമെന്റിന്റെ ഉപരിസഭയായ മെഷ്രാനോ ജിർഗയുടെ നേതാവായി സിബ്ഗത്തുള്ള മുജദ്ദിദി തിരഞ്ഞെടുക്കപ്പെട്ടു. ഇതിനു പുറമേ രാജ്യത്തെ ദേശീയ സമാധാനക്കമ്മീഷന്റെ അദ്ധ്യക്ഷൻ കൂടിയാണ് ഇദ്ദേഹം.

## ജീവിതരേഖ
1925-ൽ ജനിച്ച സിബ്ഗത്തുള്ള, കാബൂളിലും കെയ്‌റോയിലുമായാണ് വിദ്യാഭ്യാസം പൂർത്തിയാക്കിയത്. സോവിയറ്റ് നേതാക്കൾക്കെതിരെയുള്ള വധശ്രമത്തിന്റെ പേരിൽ 1959-64 കാലത്ത് ഇദ്ദേഹം തടവിലാക്കപ്പെട്ടിരുന്നു. 1970-ൽ അഫ്ഗാനിസ്താനിൽ നിന്ന് പലായനം ചെയ്യേണ്ടി വന്ന ഇദ്ദേഹം ഡെന്മാർക്കിൽ താമസമാക്കി. അഫ്ഗാനിസ്താനിലെ സോവിയറ്റ് അധിനിവേശത്തിനു ശേഷം മുജദ്ദിദി പെഷവാറിലെത്തുകയും ജഭാ-യി നജാത്-ഇ മില്ലി-യി അഫ്ഗാനിസ്താൻ (നാഷണൽ ലിബറേഷൻ ഫ്രണ്ട് ഓഫ് അഫ്ഗാനിസ്താൻ) എന്ന പ്രതിരോധകക്ഷി രൂപീകരിക്കുകയും അതിന്റെ അദ്ധ്യക്ഷനാകുകയും ചെയ്തു.

നാഷണൽ ലിബറേഷൻ ഫ്രണ്ട്, പരമ്പരാഗതപക്ഷത്തുള്ള ഒരു കക്ഷിയായിരുന്നു. കിഴക്കൻ അഫ്ഗാനിസ്താനിലെ നക്ഷ്ബന്ദീയ സൂഫി പ്രസ്ഥാനത്തിന്റേയും മുജദ്ദിദി കുടൂംബത്തിന്റേയും അണികൾ തന്നെയായിരുന്നു ഈ കക്ഷിയുടേയും പിന്നിലണിനിരന്നിരുന്നത്.
### പ്രസിഡണ്ട് സ്ഥാനത്ത്
1989 ഫെബ്രുവരി 23-ന് ഇസ്ലാമികപ്രതിരോധകക്ഷികൾ പെഷവാറിൽ രൂപീകരിച്ച ഇടക്കാലസർക്കാരിന്റെ കാവൽ പ്രസിഡണ്ടായി മുജദ്ദിദി തിരഞ്ഞെടുക്കപ്പെട്ടിരുന്നു. 1992-ൽ കമ്യൂണിസ്റ്റുകളുടെ പതനശേഷം മുജാഹിദീനുകൾ കാബൂളിൽ അധികാരമേറ്റപ്പോൾ പെഷവാർ ധാരണപ്രകാരം ആദ്യ രണ്ടുമാസക്കാലം മുജദ്ദിദി പ്രസിഡണ്ടായി നിയമിതനായി. 1992 ഏപ്രിൽ 28 മുതൽ ജൂൺ 28 വരെയുള്ള രണ്ടുമാസക്കാലം ഇദ്ദേഹം രാജ്യത്തിന്റെ പ്രസിഡണ്ടായിരുന്നു. ഇതിനു ശേഷം അധികാരം ബുർഹാനുദ്ദീൻ റബ്ബാനിക്ക് കൈമാറി.

## അവലംബം

## പുറത്തേക്കുള്ള കണ്ണികൾ
*അഫ്ഗാനിസ്താൻ ഓൺലൈനിൽ മുജദ്ദിദിയുടെ ജീവചരിത്രം 
*അഫ്ഗാനിസ്താൻ ദേശീയ സമാധാനക്കമ്മീഷന്റെ വെബ്‌സൈറ്റ് 

വർഗ്ഗം:അഫ്ഗാനിസ്താന്റെ പ്രസിഡണ്ടുമാർ
വർഗ്ഗം:അഫ്ഗാനിസ്താനിലെ പ്രതിരോധകക്ഷിനേതാക്കൾ
വർഗ്ഗം:1925-ൽ ജനിച്ചവർ
ചണ്ഡാലഭിക്ഷുകി

മലയാള കവിയായ കുമാരനാശാൻ എഴുതിയ ഒരു കാവ്യമാണ്  **ചണ്ഡാലഭിക്ഷുകി**(1922) 

അർത്ഥശൂന്യത വെളിവാക്കാനാണ് ചണ്ഡാലഭിക്ഷുകിയിലൂടെ കുമാരനാശാൻ ശ്രമിക്കുന്നത്. 

എന്ന് ദാഹജലത്തിനായി ചോദിച്ച ബുദ്ധഭിക്ഷുവിനോട് 

എന്നാണ്‌ മാതംഗി എന്ന ചണ്ഡലസ്ത്രീ മറുപടി പറഞ്ഞത്.

എന്ന ബുദ്ധഭിക്ഷുവിന്റെ മറുപടിയിലൂടെ അയിത്തത്തിനെതിരെ ബോധവൽക്കരിക്കാൻ കവി ശ്രമിക്കുന്നു.

## അവലംബം


വർഗ്ഗം:കുമാരനാശാൻ
ദേശജം

മറ്റ് ഭാഷകളിൽ നിന്ന് രൂപപ്പെട്ടതോ സ്വീകരിച്ചതോ അല്ലാത്ത, ഒരു ഭാഷയിൽ സ്വതന്ത്രമായി രൂപപ്പെട്ട വാക്കുകളെ **ദേശജപദങ്ങൾ** എന്ന് പറയുന്നു. 

## മലയാളത്തിലെ ദേശജപദങ്ങൾ
കുടിശ്ശിക

## ഇവകൂടി കാണുക
* തത്സമം
* തദ്ഭവം
കാറൽമണ്ണ

**കാറൽമണ്ണ** പാലക്കാട് ജില്ലയിലെ ഒരു ഗ്രാമം ആണ്. കേരളീയ സംസ്കാരത്തിന്റെ ശബ്ദം, കലകളുടെ ഒരു കലവറയണിവടെ, പ്രകൃതി രമണീയം, നെൽ വയലുകളും കുന്നുകളും കാറൽമണ്ണയുടെ  ഭംഗി കൂട്ടുന്നു.
കഥകളിയിൽ പ്രഗൽഭരായ ധാരാളം ആളുകളുടെ ജനനസ്ഥലമാണ്‌ കാറൽമണ്ണ. കഥകളിയിലെ സ്ത്രീകഥാപാത്രങ്ങൾക്ക് പ്രശസ്തനായ 
കോട്ടക്കൽ ശിവരാമന്റെ  ജനനസ്ഥലം ഇവിടെയാണ്‌. 

കാറൽമണ്ണ നഗരത്തിൽത്തന്നൊണ് എൻ.എൻ.എൻ.എം.യു.പി സ്കൂൾ സ്ഥിതി ചെയ്യുന്നത്. എൽകെജി മുതൽ ഏഴാം ക്ലാസ്സുവരെയുള്ള കുട്ടികൾ ഇവിടെ പഠിക്കുന്നു. ഒരു ക്ഷേത്രവും ഇസ്ലാം പള്ളിയും ഇവിടെയുണ്ട്. സാംസ്കരികപ്രവർത്തനങ്ങൾക്ക് സ്ഥിരമായി വേദിയാകുന്ന വായനശാലയും നഗരപരിസരത്ത് തന്നെ സ്ഥിതി ചെയ്യുന്നു
## സമീപസ്ഥലങ്ങൾ
* ചെറുപ്പുളശ്ശേരി- 3   കിലോമീറ്റർ
* തൂത          - 3  കിലോമീറ്റർ
* പെരിന്തൽമണ്ണ- 14  കിലോമീറ്റർ
* ഒറ്റപ്പാലം    - 20  കിലോമീറ്റർ
* വെള്ളിനേഴി   - 9   കിലോമീറ്റർ
* പട്ടാമ്പി - 17 കിലോമീറ്റർ
* മണ്ണാർക്കാട്  - 29 കിലോമീറ്റർ
* കോയമ്പത്തൂർ   - 102 കിലോമീറ്റർ

## അവലംബം


വർഗ്ഗം:പാലക്കാട് ജില്ലയിലെ ഗ്രാമങ്ങൾ
കമ്മീഷണർ (ചലച്ചിത്രം)

ഷാജി കൈലാസിന്റെ സംവിധാനത്തിൽ സുരേഷ് ഗോപി, എം.ജി. സോമൻ, രതീഷ്, ശോഭന എന്നിവർ പ്രധാന വേഷങ്ങളിൽ അഭിനയിച്ച് 1994-ൽ പ്രദർശനത്തിനിറങ്ങിയ ഒരു മലയാള ചലച്ചിത്രമാണ് ***കമ്മീഷണർ***. സുനിത പ്രൊഡക്ഷൻസിന്റെ ബാനറിൽ എം. മണി നിർമ്മിച്ച ഈ ചിത്രം വിതരണം ചെയ്തത് അരോമ റിലീസ് ആണ്. സുരേഷ് ഗോപിയുടെ ചലച്ചിത്ര ജീവിതത്തിലെ ഒരു വഴിത്തിരിവാണ് ഈ സിനിമയിലെ ഭരത് ചന്ദ്രൻ എന്ന ഐ.പി.എസ്. ഉദ്യോഗസ്ഥന്റെ വേഷം. കഥ, തിരക്കഥ, സംഭാഷണം എന്നിവ നിർവ്വഹിച്ചത് രഞ്ജി പണിക്കർ ആണ്.

## അഭിനേതാക്കൾ
* സുരേഷ് ഗോപി – ഭരത് ചന്ദ്രൻ ഐ.പി.എസ്
* എം.ജി. സോമൻ – ബാലചന്ദ്രൻ നായർ
* രതീഷ് – മോഹൻ തോമസ്
* വിജയരാഘവൻ – മുഹമ്മദ് ഇൿബാൽ
* കെ.ബി. ഗണേഷ് കുമാർ – പ്രസാദ്
* രാജൻ പി. ദേവ് – രാജൻ ഫിലിപ്
* എൻ.എഫ്. വർഗ്ഗീസ് – മേനോൻ
* ഭീമൻ രഘു – വിൽഫ്രഡ് വിൻസെന്റ് ബാസ്റ്റിൻ
* ബൈജു – സണ്ണി തോമസ്
* രവി വള്ളത്തോൾ – കെ.എം. വർഗ്ഗീസ്
* കരമന ജനാർദ്ദനൻ നായർ – ജസ്റ്റിസ് മഹേന്ദ്രൻ
* മണിയൻപിള്ള രാജു – ഗോപിനാഥൻ
* അഗസ്റ്റിൻ – വട്ടപ്പാറ് പീതാംബരൻ
* കൊല്ലം തുളസി – ആഭ്യന്തര മന്ത്രി
* തിക്കുറിശ്ശി സുകുമാരൻ നായർ – കുഞ്ഞുരാമ കുറുപ്പ്
* സത്താർ – ബോബി
* കെ.പി.എ.സി. സണ്ണി – കുഞ്ഞുമൊയ്തീൻ സാഹിബ്
* സാദിഖ്
* ശോഭന – ഇന്ദു
* ചിത്ര – ശ്രീലത വർമ്മ
* പ്രിയങ്ക – സുശീല

## സംഗീതം
ഗാനങ്ങളില്ലാത്ത ഈ ചിത്രത്തിന്റെ പശ്ചാത്തല സംഗീതം ഒരുക്കിയത് രാജാമണി ആണ്.

## അണിയറ പ്രവർത്തകർ
* ഛായാഗ്രഹണം: ദിനേശ് ബാബു
* ചിത്രസം‌യോജനം: എൽ. ഭൂമിനാഥൻ
* കല: ബോബൻ
* ചമയം: മോഹൻദാസ്
* വസ്ത്രാലങ്കാരം: പളനി
* സംഘട്ടനം: പഴനിരാജ്
* എഫക്റ്റ്സ്: മുരുകേഷ്
## തുടർചിത്രങ്ങൾ
* ഭരത്ചന്ദ്രൻ ഐ.പി.എസ്.
* കിംഗ് ആന്റ് കമ്മീഷണർ

## അവലംബം

## പുറത്തേക്കുള്ള കണ്ണികൾ

* 
* ''കമ്മീഷണർ'' – മലയാള സംഗീതം.ഇൻഫോ

വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷാജി കൈലാസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ആക്ഷൻ ചലച്ചിത്രങ്ങൾ
വർഗ്ഗം:സുരേഷ് ഗോപി അഭിനയിച്ച ചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:രാജാമണി സംഗീതം നൽകിയ ചിത്രങ്ങൾ
വർഗ്ഗം:സത്താർ അഭിനയിച്ച മലയാള ചലച്ചിത്രങ്ങൾ
വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ
ലഘു (ഛന്ദഃശാസ്ത്രം)

ഭാരതീയ ഭാഷകളിലെ അക്ഷരങ്ങളെ ഉച്ചാരണത്തിനെടുക്കുന്ന സമയം ആധാരമാക്കി രണ്ടായി ഭാഗിച്ചിരിക്കുന്നതിൽ ഒന്നാണ് ലഘു.  അക്ഷരങ്ങളുടെ ഉച്ചാരണകാലത്തെ മാത്ര എന്നാണ് പറയുന്നത്.  ഒരു മാത്രയുള്ള അക്ഷരം ലഘു.  രണ്ടുമാത്രയുള്ള അക്ഷരം ഗുരു.  എല്ലാ ദീർഘാക്ഷരങ്ങളും ഗുരുവാണ്.  ഹ്രസ്വാക്ഷരങ്ങൾ സാധാരണയായി ലഘുവായിരിക്കും.  എന്നാൽ ഹ്രസ്വാക്ഷരത്തിനു പുറകേ കൂട്ടക്ഷരമോ, അനുസ്വാരമോ, ശക്തിയായി ഉച്ചരിക്കുന്ന ചില്ലോ (ൺ, ൻ, ഇത്യാദി) വന്നാൽ ആ ലഘു ഗുരുവാകും.

## സൂചകചിഹ്നം
മലയാളത്തിൽ, ഒരു അക്ഷരം ലഘുവാണെന്ന് കാണിക്കാൻ ആ അക്ഷരത്തിനുമുകളിലായി വക്രരേഖ (**υ**) ഉപയോഗിക്കുന്നു. 

## ഇവകൂടി കാണുക
* ഛന്ദഃശാസ്ത്രം
* ഛന്ദസ്സ്
* മാത്ര
* ഗുരു
ഗുരു (ഛന്ദഃശാസ്ത്രം)

ഭാരതീയ ഭാഷകളിലെ അക്ഷരങ്ങളെ ഉച്ചാരണത്തിനെടുക്കുന്ന സമയം ആധാരമാക്കി രണ്ടായി ഭാഗിച്ചിരിക്കുന്നതിൽ ഒന്നാണ് **ഗുരു**.  അക്ഷരങ്ങളുടെ ഉച്ചാരണകാലത്തെ മാത്ര എന്നാണ് പറയുന്നത്.  ഉച്ചരിക്കാൻ രണ്ട് മാത്രകൾ വേണ്ട അക്ഷരം ഗുരു.  എല്ലാ ദീർഘാക്ഷരങ്ങളും ഗുരുവാണ്.  ഹ്രസ്വാക്ഷരങ്ങൾ സാധാരണയായി ലഘുവായിരിക്കും.  എന്നാൽ ഹ്രസ്വാക്ഷരത്തിനു പുറകേ കൂട്ടക്ഷരമോ, അനുസ്വാരമോ, ശക്തിയായി ഉച്ചരിക്കുന്ന ചില്ലോ (ൺ, ൻ, ഇത്യാദി) വന്നാൽ ആ ലഘു ഗുരുവാകും.

## സൂചകചിഹ്നം
മലയാളത്തിൽ, ഒരു അക്ഷരം ഗുരുവാണെന്ന് കാണിക്കാൻ ആ അക്ഷരത്തിനുമുകളിലായി തിരശ്ചീനമായ ഋജുരേഖ (**–**) ഉപയോഗിക്കുന്നു.

## ഇവകൂടി കാണുക
* ഛന്ദഃശാസ്ത്രം
* ഛന്ദസ്സ്
* മാത്ര
* ലഘു
പാണ്ഡുരംഗ് വാമൻ കാനെ

**ഡോ. പാണ്ഡുരംഗ് വാമൻ കാനെ** (മറാത്തി:डॉ. पांडुरंग वामन काणे 1880-1972) പ്രശസ്ത ചരിത്രകാരനും സംസ്കൃത പണ്ഡിതനുമായിരുന്നു. മഹാരാഷ്ട്രയിലെ രത്നഗിരി ജില്ലയിൽ ഒരു യാഥാസ്ഥിതിക ചിത്‌പവൻ ബ്രാഹ്‌മണ കുടുംബത്തിലാണ്‌ അദ്ദേഹം ജനിച്ചത്. രാജ്യസഭയിലേക്ക് നാമനിർ‌ദ്ദേശം ചെയ്യപ്പെട്ട അംഗമായിരുന്ന ഡോ. കാനെക്ക് 1963-ൽ ഭാരത രത്നം നൽകപ്പെട്ടു.

പല നൂറ്റാണ്ടുകളിലായി രചിക്കപ്പെട്ട ഗ്രന്ഥങ്ങൾ പരിശോധിച്ച് പുരാതന ഇന്ത്യയിലെ പെരുമാറ്റച്ചട്ടങ്ങൾ രൂപം കൊണ്ടതിനെക്കുറിച്ച് വിവരിക്കുന്ന *ഹിസ്റ്ററി ഒഫ് ധർമ്മശാസ്ത്ര* ആണ്‌ അദ്ദേഹത്തിന്റെ പ്രധാന സംഭാവന. ഇംഗ്ലീഷ്  രചിക്കപ്പെട്ട ഇത് അഞ്ച് വാല്യങ്ങളിലായി 6,500-ഓളം താളുകളിൽ വ്യാപിച്ചുകിടക്കുന്നു. ഏഷ്യാറ്റിക് സൊസൈറ്റി ഒഫ് ബോംബെ, ഭണ്ഡാർക്കർ ഓറിയെന്റൽ റിസർച്ച് ഇൻസ്റ്റിറ്റ്യൂട്ട് എന്നിവിടങ്ങളിൽ ലഭ്യമായ രേഖകളാണ്‌, മുഖ്യമായും അദ്ദേഹം ഗവേഷണത്തിനുപയോഗിച്ചത്. *വ്യവഹാരമയൂഖ* എന്ന ഗ്രന്ഥം എഴുതുമ്പോൾ അതിന്‌ അവതാരികയായാണ്‌ *ഹിസ്റ്ററി ഒഫ് ധർമ്മശാസ്ത്ര* എഴുതാൻ തുടങ്ങിയതെങ്കിലും അതൊരു ബൃഹദ്‌ഗ്രന്ഥമായി പരിണമിക്കുകയാണുണ്ടായത്.

## പുരസ്കാരങ്ങൾ
* 1956-ൽ  സാഹിത്യ അക്കാദമി അവാർഡ് *ഹിസ്റ്ററി ഒഫ് ധർമ്മശാസ്ത്ര IV* 
* 1963 ഭാരത രത്നം
#Sahitya Akademi Award 

## അവലംബം
 

വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:ഭാരതരത്ന പുരസ്കാരം ലഭിച്ചവർ